Σταμάτης Μορφονιός: Σταμάτησα να υπακούω το φόβο | Ελεύθερη Λαική Αντιστασιακή Συσπείρωση\nΚρίση, φτώχεια και το δικαίωμα στην κατοικία: Η εποχή των πλειστηριασμών και η τοκογλυφία των τραπεζών\tΗ ακτινογραφία των ΜΜΕ με φόντο το Ταχυδρομικό Ταμιευτήριο\nΣταμάτης Μορφονιός: Σταμάτησα να υπακούω το φόβο\nΕλευθερη Λαικη Αντιστασιακη Συσπειρωση\tΕλλάδα, Κοινωνία, Συνεντεύξεις\tΒασιλική Σιούτη, Σταμάτης Μορφονιός, μουσική\t1 σχόλιο\nΠεριπλανήθηκε για χρόνια μόνος παραδομένος στο φόβο. Βρήκε τη δύναμη όμως και τον νίκησε. Τώρα κρατά στα χέρια του μια κιθάρα και κάνει τα όνειρά του τραγούδια.\nΟ Σταμάτης Μορφονιός είναι ένας γνήσιος καλλιτέχνης. Απλός, άμεσος, ευαίσθητος, αληθινός. Σχεδόν από τότε που θυμάται τον εαυτό του, είχε συνέχεια στα χέρια του μια κιθάρα. Ακόμα κι όταν αποσύρθηκε από τον κόσμο αυτό για να παραδοθεί στους εφιάλτες του, που κράτησαν για χρόνια, την κιθάρα την είχε πάντα μαζί. Σήμερα λέει ότι ίσως να είναι η μουσική ο λόγος που είναι ακόμα ζωντανός.\nΟ Σταμάτης, γεννημένος τη δεκαετία του ’70, δεν συμμετείχε όπως άλλοι της γενιάς του, στο πάρτι του life style των προηγούμενων ετών. Εκείνη την περίοδο δεν ήξερε καν αν μπορούσε να αντέξει αυτόν τον κόσμο, που τον γέμιζε φόβο. Σήμερα, όμως, είναι το πιο αισιόδοξο παράδειγμα των καιρών που ζούμε. Αφού πάλεψε με το θηρίο που τον έτρωγε, το νίκησε κι επέστρεψε στη ζωή, έτοιμος αυτή τη φορά να την αντιμετωπίσει. Χωρίς να φοβάται πια. Και τώρα, που η τέχνη, η μουσική ξαναγίνεται απλή και υπόθεση της ψυχής και του νου, είναι εδώ και φτιάχνει τραγούδια. Πριν από λίγο καιρό κυκλοφόρησε το πρώτο του CD “Χαίρε ω, Χαίρε Ελευθερία» από το περιοδικό Hot Doc, που το παρουσίασε. Ακολούθησαν live εμφανίσεις, όπου ο κόσμος αγκάλιασε τη δουλειά του.\nTo ThePressProject τον αναζήτησε για μια συζήτηση εκ βαθέων με ένα γνήσιο καλλιτέχνη της νέας εποχής.\nΖούμε σε δύσκολους καιρούς. Εσύ όμως ανέβηκες το δικό σου Γολγοθά στην υποτιθέμενη εποχή της ευμάρειας. Και το λέω έτσι, επειδή ούτε τότε ευημερούσαν όλοι. Την εποχή της «ισχυρής» Ελλάδας εσύ λύγιζες, καθώς δεν μπορούσες να αντέξεις τον κόσμο αυτό. Σήμερα, που γονατίζουν ο ένας μετά τον άλλον, εσύ έχεις σηκωθεί όρθιος και αγωνίζεσαι. Πως τα κατάφερες;\n«Ναι, ζούμε δύσκολους και άγριους καιρούς Βασιλική. Ζούμε τις συνέπειες της εποχής της “ευμάρειας” και των παραισθήσεων. Τις συνέπειες της εποχής της σιωπής, της γυαλιστερής μοναξιάς, των ολυμπιάδων, της αλαζονείας, των μεγαλοπαραγόντων, των σωτήρων, της βιτρίνας και του “ωχ αδερφέ”. Κρύβαμε τα σκουπίδια μας κάτω από το χαλάκι και στήναμε φιέστες επάνω τους χαϊδεύοντας την εγωπάθειά μας και ταΐζοντας ο ένας τις αυταπάτες του άλλου. Ήρθε λοιπόν η ώρα που τα σκουπίδια μας έπνιξαν. Με δυο λόγια Βασιλική πολλές φορές έχω την αίσθηση ότι μεγαλώσαμε μια κοινωνία εξαρτημένη. Μια κοινωνία “πρεζάκι” που βούλιαξε μέσα στις παραισθήσεις της για πολλά χρόνια και τώρα έχει έρθει η ώρα των “στερητικών”. Αυτά ζούμε».\nΓιατί τα λες αυτά;\n«Τα λέω αυτά γιατί είναι σημαντικό να κοιταχτούμε στον καθρέφτη μας, να σταματήσουμε να κρυβόμαστε και να αναγνωρίσουμε επιτέλους την αλήθεια που αρνηθήκαμε. Να πάρουμε ο καθένας την ευθύνη που του αναλογεί. Αυτός είναι ο δρόμος αν πραγματικά θέλουμε κάτι να αλλάξει. Φτάνουν τα δάκρυα και οι προσευχές.\nΕίναι σημαντικό να συμφωνήσουμε ότι όλο αυτό το χάος δεν είναι αποτέλεσμα κάποιου τραγικού ατυχήματος, ούτε κάποιου “άδικου χτυπήματος της μοίρας”, αλλά είναι αποτέλεσμα συγκεκριμένων επιλογών. Κρύφτηκα και γω από τον εαυτό μου για πολύ καιρό. Κρύφτηκα κι από την ασχήμια του κόσμου. Δεν με άντεχα και δεν την άντεχα. Παραιτήθηκα και χάθηκα μέσα σε ουσίες και παραισθήσεις για πολλά χρόνια. Ήρθε όμως η στιγμή που πήρα την ευθύνη μου. Κοιτάχτηκα στον καθρέφτη μου και ήταν δύσκολο και σκληρό, όμως χαίρομαι που δεν έτρεξα πάλι να κρυφτώ. Αποφάσισα ότι αν ο εαυτός μου και αυτός ο κόσμος δεν μου αρέσει, έχω τη δύναμη να κάνω κάτι γι’ αυτό. Έκανα δηλαδή αυτό που καλείται να κάνει σήμερα η κοινωνία μας, αλλά ακόμα δείχνει να διστάζει ψάχνοντας για καινούργια ψέματα. Ναι, εδώ και καιρό είμαι όρθιος και αγωνίζομαι με όποιο τρόπο μπορώ και εάν θα μπορούσα να περιγράψω τη δική μου αυτή μεταστροφή μέσα σε λίγες λέξεις, θα σου έλεγα αυτό που καλύτερα από όλους είχε πει ο Καζαντζάκης : Ν’ αγαπάς την ευθύνη. Να λες: Εγώ, μονάχος μου έχω χρέος να σώσω τη γης. Αν δε σωθεί, εγώ φταίω.”\nΟι ευαίσθητοι άνθρωποι συχνά λυγίζουν πιο εύκολα. Τι είναι αυτό που οδηγεί έναν ευαίσθητο άνθρωπο στις ουσίες και στο καταφύγιο των «παραισθήσεων»;\n«Κοίτα, επειδή όπως σου είπα και πριν, η αλήθεια όσο σκληρή κι αν είναι, είναι ο μόνος δρόμος, θα σου πω το εξής: Η ευαισθησία δεν μπορεί να είναι άλλοθι για να πετάξει κάποιος τη ζωή του στα σκουπίδια. Όποιος το κάνει αυτό δεν είναι άμοιρος ευθυνών. Ίσως να ακούγεται γυμνό από συναίσθημα αυτό που λέω, όμως είναι πολύ εύκολο και πολύ βολικό να δείχνουμε με το δάχτυλο φταίχτες και ίσως να έχουμε και κάποιο δίκιο αλλά το θέμα τελικά πάντα είναι τι κάνουμε εμείς.\nΕίναι άλλο πράγμα το να είναι κάποιος ευαίσθητος και άλλο το να είναι αδύναμος. Είναι πάντα βολικός ο ρόλος του θύματος, αλλά σπάνια αληθινός. Ζούμε αυτά που διαλέγουμε, κι εδώ που τα λέμε είναι δικαίωμά μας, αλλά τουλάχιστον ας είμαστε ειλικρινείς. Αν κάποιος παρ όλα αυτά θέλει να κρυφτεί στο καταφύγιο των ουσιών, όπως είπες πριν, αυτό που έχω να του πω είναι ότι πήγα εκεί και το μόνο που θα βρει μέσα του είναι ένα θηρίο που θα τον βασανίσει σαδιστικά και στο τέλος κατά πάσα πιθανότητα θα τον σκοτώσει. Τόσο απλά».\nΤο χθες αντιστέκεται\nΕσύ τι ένιωθες όταν αποσυρόσουν από την πραγματική ζωή; Θλίψη, θυμό, απελπισία;\n«Ήμουν φοβισμένος Βασιλική. Με τρόμαζε αυτός ο κόσμος. Με τρόμαζε η υποκρισία και η ανθρωποφαγία που έβλεπα γύρω μου. Ένιωθα ξένος και μόνος. Ένιωθα ότι δεν υπάρχει νόημα και με τον καιρό ο φόβος μου έγινε θυμός που ξέσπασε επάνω μου.\nΖητούσα μια ηρωική έξοδο. Έτσι ένιωθα τότε, αλλά όπως σου είπα και πριν, ο ρόλος του θύματος είναι βολικός αλλά σπάνια αληθινός».\nΣήμερα ο φόβος παραλύει και μουδιάζει τους ανθρώπους. Έχεις γράψει «Πιο σκληρή φυλακή από τον φόβο δεν υπάρχει». Εσύ πως τον νίκησες; Πως βγήκες από αυτήν τη φυλακή;.\n«Ναι, νομίζω ότι το κοινό συναίσθημα πια είναι ο φόβος και αυτό βέβαια δεν είναι καθόλου τυχαίο. Το χθες, με ότι αυτό συνεπάγεται, αντιστέκεται ακόμα, και έχει ρίξει στην μάχη για την επιβίωσή του το πιο ισχυρό του όπλο. Και αυτό δεν είναι άλλο από τον φόβο. Έτσι καταφέρνει και στέκεται ακόμα όρθιο και μάλιστα την στιγμή που κατακτήσεις αιώνων αναιρούνται εν ριπή οφθαλμού και με συνοπτικές διαδικασίες. Τη στιγμή που βασικά ανθρώπινα δικαιώματα καταπατούνται. Τη στιγμή που οι αυτόχειρες μετριούνται σε χιλιάδες και βασικά αγαθά που θα έπρεπε να θεωρούνται αυτονόητα, λογαριάζονται σχεδόν ως πολυτέλεια: Τροφή, στέγη, εργασία, υγεία».\n«Αν θέλει κάποιος να διαπιστώσει πώς μπορεί όλα αυτά να γίνονται και εμείς να μένουμε σιωπηλοί, φτάνει να ρίξει μια ματιά στα δελτία τρόμου των 8. Το μήνυμα είναι σαφές : Φοβηθείτε ! Καθίστε στους καναπέδες σας και μην αναπνέετε, γιατί θα σας βρουν χειρότερα. Και όσο εμείς φοβόμαστε, τόσο τα χειρότερα μας βρίσκουν. Είναι αλήθεια, πιο σκληρή φυλακή από τον φόβο δεν υπάρχει.\nΠέρασα πολλά χρόνια μέσα της, αλλά έμαθα κάτι. Κατάλαβα ότι το κλειδί της το κρατάω στα χέρια μου. Ο φόβος έχει τόση δύναμη όση του δίνουμε. Έχει τόση δύναμη όση και η πίστη μας σε εκείνον. Υπάρχει ένα τραγούδι μου στον δίσκο με αυτόν ακριβώς τον τίτλο “ο φόβος” .\nΛέει σε κάποιο σημείο: “Κοίτα απ’ τα μάτια του (του φόβου ) πιο πέρα\nη αγάπη κάτω θα τον ρίξει, η αγάπη δεν χάνει ποτέ.”\nΑυτή είναι η απάντηση που βρήκα Βασιλική. Ο φόβος φοβάται την αγάπη. Φοβάται την αλληλεγγύη. Με αυτόν τον τρόπο κατάφερα να σπάσω και γω τα δεσμά του.Τον αγνόησα. Σταμάτησα να τον υπακούω και σταμάτησα να είμαι μόνος.\nΟ φόβος κάνει πάρτυ στη μοναξιά μας και τρέμει το “μαζί”.\nΦτάνει πια με τους σωτήρες\nΟ κόσμος τώρα δε σε φοβίζει;\n«Με ξαφνιάζει. Όμως όπως σου είπα και πριν, δεν με φοβίζει πια. Και ξέρεις γιατί ; Γιατί απέναντι στην ασχήμια ξέρω πια ότι έχουμε παντοδύναμα όπλα. Την αγάπη, την αλληλεγγύη, την δημιουργία. Μπορούμε να γίνουμε εμείς οι ίδιοι στην καθημερινότητά μας η αλλαγή που θα κάνει τη διαφορά. Φτάνει πια με τους σωτήρες.\nΑν θέλουμε να δούμε τον σωτήρα μας ας κοιταχτούμε στον καθρέφτη μας. Δεν με τρομάζει ο κόσμος, όχι. Έχω βαθιά πίστη στο ότι θα τον βρούμε τον δρόμο. Ή θα τον φτιάξουμε. Η πίστη μου αυτή στηρίζεται σε όλους εκείνους τους ανθρώπους που δουλεύουν σιωπηλά, που δημιουργούν, που στέκονται κοντά σε όποιον το έχει ανάγκη, χωρίς να τους νοιάζουν οι φανφάρες και το κέρδος. Σε εκείνους που χαίρονται την στιγμή.\nΘα σου πω κάτι, πριν από λίγες μέρες περπατούσα στον πεζόδρομο του Περιστερίου και σκεφτόμουν όλη αυτή τη μιζέρια που ζούμε και ξαφνικά σήκωσα το κεφάλι μου και είδα δύο νέα παιδιά να κρατούνται αγκαλιά στην μέση του δρόμου και να χορεύουν ταγκό. Σα να μην υπήρχε τίποτα γύρω τους. Σα να ήταν μόνοι τους σε έναν υπέροχο κόσμο. Κοιταζόντουσαν στα μάτια και χόρευαν. Έτσι, χωρίς μουσική, χωρίς λόγο. Αυτά τα παιδιά μου διέλυσαν κάθε αμφιβολία. Θα τον βρούμε τον δρόμο Βασιλική».\nΑσχολείσαι με τη μουσική από πολύ μικρός. Πότε άρχισες να γράφεις στίχους και μουσική; Τι σε παρακίνησε;\n«Ναι, ασχολούμαι με τη μουσική από μικρό παιδί. Από τότε που θυμάμαι τον εαυτό μου, με θυμάμαι με μια κιθάρα στα χέρια, που όπως μου έλεγαν οι μεγαλύτεροι τότε και γελούσαν, ήταν πιο μεγάλη από εμένα. Το πρώτο μου τραγούδι το είχα γράψει όταν ήμουν στο γυμνάσιο και αφορούσε την εξέγερση του Πολυτεχνείου. Δεν θυμάμαι να το τραγούδησα ποτέ σε κανέναν, αλλά παρ όλα αυτά θυμάμαι την αίσθηση ελευθερίας που μου έδωσε.\nΈνιωσα ότι με αυτόν τον τρόπο μπορώ να είμαι παρών, να είμαι ολόκληρος και να μοιραστώ τις σκέψεις και τα συναισθήματά μου. Από τότε δεν σταμάτησα ποτέ να γράφω. Ακόμα και τα χρόνια που πέρασα χαμένος στους δρόμους της πόλης και τις παραισθήσεις μου, είχα μόνιμα μια κιθάρα μαζί μου. Τώρα που το σκέφτομαι, νομίζω ότι τελικά η μουσική έχει παίξει πολύ μεγάλο ρόλο ακόμα και στο ότι είμαι ακόμα ζωντανός.\nΔεν με ενδιαφέρουν οι πελάτες\nΤο CD σου που κυκλοφόρησε, με τίτλο «Χαίρε ω χαίρε Ελευθερία», από το ομώνυμο τραγούδι, απέσπασε εγκωμιαστικά σχόλια από σημαντικούς ανθρώπους. Δεν είσαι ο άνθρωπος που κυνηγούσε την καριέρα, που έκανε δημόσιες σχέσεις. Το περίμενες;\n«Μου έδωσε χαρά και με ξάφνιασε ότι σημαντικοί άνθρωποι έγραψαν και είπαν πολύ θετικά λόγια. Μου έδωσε χαρά το ότι ταυτίστηκαν σε αυτά που είχα να πω. Την μεγαλύτερη χαρά όμως, την παίρνω, όταν εξίσου σημαντικοί άνθρωποι έρχονται στις ζωντανές εμφανίσεις και μου μιλούν για τον τρόπο με τον οποίο τους επηρεάζουν τα τραγούδια. Νιώθω τυχερός και ευγνώμων που τα τραγούδια του δίσκου γίνονται η αφορμή για να συναντηθούμε, να κουβεντιάσουμε, να μοιραστούμε τα όνειρά μας και να νιώσουμε ότι δεν είμαστε μόνοι και ξένοι. Οι καριέρες και οι δημόσιες σχέσεις δεν με αφορούν. Δεν με ενδιαφέρουν οι πελάτες.\nΚάποιοι σε χαρακτηρίζουν εκφραστή του νέου πολιτικού τραγουδιού. Συμφωνείς με αυτό;\n«Κοίταξε, ποιο θα μπορούσε να είναι το πολιτικό τραγούδι σήμερα ; Ποια θα ήταν τα χαρακτηριστικά του ;. Κατά τη γνώμη μου δεν θα είχε καμία σχέση με το ανάλογο πολιτικό τραγούδι του παρελθόντος. Εκείνο κοιτούσε τα πράγματα που συνέβαιναν έξω από εμάς, ενώ το σημερινό θα έπρεπε να κοιτάζει αυτά που συμβαίνουν μέσα μας. Το σύγχρονο πολιτικό τραγούδι θα μπορούσε να είναι το υπαρξιακό τραγούδι.\nΕκείνο που μας οδηγεί στο να “λογαριαστούμε” με τον εαυτό μας και μας φέρνει πιο κοντά στην προσωπική μας αλήθεια. Υπό αυτήν την έννοια, το τραγούδι μου θα μπορούσε να θεωρηθεί πολιτικό. Παρ όλα αυτά και ενώ ακούω και σέβομαι την άποψη όσων λένε ότι είμαι εκφραστής του νέου πολιτικού τραγουδιού, προτιμώ να μένω μακριά από ταμπέλες και βαρύγδουπους τίτλους, γιατί μπορούν πολύ εύκολα να μετατραπούν σε φυλακές. Ξαφνικά εκεί που έγραφες για να νιώθεις ελεύθερος, καταλήγεις να γράφεις για να υπερασπιστείς και να επιβεβαιώσεις τον τίτλο που δέχτηκες να φορέσεις.\nΓράφω αυτά που νιώθω και αυτό θα συνεχίσω να κάνω χωρίς καμία άλλη σκέψη στο κεφάλι μου, παρά μόνο το να λέω την αλήθεια μου ανόθευτη και χωρίς φόβο».\nΟι ψυχολόγοι πήραν τη θέση των φίλων\nΜπορεί η μουσική να κάνει τον κόσμο καλύτερο;\n«Χωρίς μουσική ο κόσμος θα ήταν ένα λάθος είχε πει ο Νίτσε και νομίζω τα είπε όλα. Η μουσική, η τέχνη και ο πολιτισμός γενικότερα δεν είναι είδη πολυτελείας.Βλέπω με πόση ευκολία το τελευταίο καιρό κλείνουν πανεπιστήμια, ωδεία, βιβλιοθήκες και θλίβομαι. Ο πολιτισμός είναι η καρδιά του όμορφου κόσμου που ονειρευόμαστε.\nΕίναι η γέφυρα που θα μας οδηγήσει σε αυτόν. Το ξεχάσαμε ή ίσως δεν το μάθαμε ποτέ στην ουσία αυτό και στην θέση του προτιμήσαμε να βάλουμε το κέρδος. Εκεί ήταν νομίζω και η λάθος στροφή που πήραμε και τα αποτελέσματα αυτής της επιλογής τα ζούμε σήμερα».\nΈχεις πει ότι «Αν οι μεγάλοι καλλιτέχνες είχαν αφεθεί στα χέρια των ψυχολόγων, η ανθρωπότητα θα είχε στερηθεί αριστουργήματα».Το πιστεύεις αυτό; Γιατί όλο και περισσότεροι προσφεύγουν στη βοήθεια των ψυχολόγων, προκειμένου να καταφέρουν να ισορροπήσουν.\n«Νομίζω ότι οι ψυχολόγοι, σε ένα μεγάλο ποσοστό, πήραν την θέση των φίλων. Ο φόβος, η μοναξιά, οι απίστευτοι ρυθμοί των μεγαλουπόλεων και η βία της καθημερινότητας οδήγησε πολύ κόσμο στα γραφεία τους. Έχουμε ανάγκη να μην νιώθουμε μόνοι. Έχουμε ανάγκη να νιώθουμε ότι μας φροντίζουν. Ότι κάποιος ασχολείται μαζί μας.\nΚαι πολύ καλά κάνουμε που έχουμε αυτές τις ανάγκες. Όμως όλα αυτά ίσως θα ήταν ενδιαφέρον να δοκιμάζαμε να τα βρούμε στους ανθρώπους μας. Στους φίλους μας.Η αύξηση του πελατολογίου των ψυχολόγων νομίζω ότι πέρα από όλα τα άλλα δείχνει και το πόσο φοβόμαστε να εμπιστευτούμε τους ανθρώπους που έχουμε κοντά μας. Δείχνει το πόσο φοβόμαστε να αφεθούμε και να φανούμε ευάλωτοι. Να σου πω κάτι Βασιλική ; Πιστεύω βαθιά ότι είμαστε τόσο μόνοι ή τόσο μαζί όσο διαλέγουμε.\nΤώρα σχετικά με αυτό που έγραψα για τους μεγάλους καλλιτέχνες, ήθελα απλά να πω ότι χάρη στην ανισορροπία τους δημιουργούσαν. Έγιναν οι ίδιοι τροφή στο θηρίο που κουβαλούσαν μέσα τους και το οποίο πολλές φορές τους κατασπάραξε δίνοντας στην ανθρωπότητα αριστουργήματα Υπάρχουν πολλά τέτοια παραδείγματα στην ιστορία της τέχνης».\nΣε ένα σου τραγούδι λες «με ψέματα δε ζω». Όλοι μας, όμως, ζούμε ακούγοντας καθημερινά ψέματα. Τι κάνεις με αυτά; Κλείνεις τα αυτιά για να μην τα ακούς;\n«Ο “γύρος του θανάτου” είναι το τραγούδι που έγραψα για την περίοδο εκείνη της ζωής μου που εξαπατούσα τον εαυτό μου. Όπως είπες και εσύ λέει σε κάποιο σημείο κλείνοντας το ρεφρέν: “απόψε εδώ εσύ και γω βράδυ Σαββάτου θα μετρηθούμε σ ένα γύρο του θανάτου μικρέ μου εαυτέ, με ψέματα δε ζω”. Αυτά είναι τα πιο επικίνδυνα ψέματα. Αυτά που λέμε οι ίδιοι στον εαυτό μας. Άλλες φορές για να κρυφτούμε και άλλες φορές για να νιώσουμε σπουδαίοι. Πάνω σε αυτά τα ψέματα πατάνε και όλα τα υπόλοιπα που μας λένε. Υπάρχουν πολλοί επιτήδειοι που τα ξέρουν, τα χαϊδεύουν, τα συντηρούν και τα εκμεταλλεύονται. Πιστεύω ότι είναι πια ζήτημα ζωής και θανάτου να κοιτάξουμε τον εαυτό μας κατάματα, να γνωριστούμε μαζί του, να δούμε την αλήθεια μας άφοβα. Και ίσως τελικά να ξαφνιαστούμε. Ίσως τελικά να διαπιστώσουμε ότι δεν είμαστε τόσο άσχημοι όσο φοβόμασταν. Στον καθρέφτη μας μπροστά μας περιμένει η μεγαλύτερη νίκη. Έχει έρθει η στιγμή να τολμήσουμε».\nΑν σου ζητούσα να διαλέξεις έναν από τους στίχους σου αυτή τη στιγμή, ποιον θα διάλεγες;\n«Κάθε φορά που κάποιος μου κάνει αυτήν την ερώτηση, ο ίδιος στίχος μου έρχεται αυτόματα στο μυαλό. Είναι ο στίχος από ένα τραγούδι που έγραψα πριν λίγο καιρό και λέει “Όλα θα κερδηθούν κι ας μοιάζουνε χαμένα, είναι μεγάλη ελευθερία το μηδέν”.\n«Θέλω κι εγώ να σε ευχαριστήσω για αυτήν την συνέντευξη και με την ευκαιρία που μου δίνεις να ευχαριστήσω και όλους εκείνους που έβαλαν τον καλύτερό τους εαυτό (με μόνο κίνητρο τα τραγούδια) για να γίνει αυτός ο δίσκος πραγματικότητα.\nΘέλω να ευχαριστήσω τον Κώστα και τον Αντώνη Βαξεβάνη καθώς και όλη την ομάδα του περιοδικού HotDoc που μας έδωσαν τον τρόπο να κυκλοφορήσουμε την αλήθεια μας ανόθευτη. Ιδιαιτέρως θα ήθελα να ευχαριστήσω τον Αντώνη και τον Δημήτρη Παπαβομβολάκη που είναι οι παραγωγοί και ενορχηστρωτές του δίσκου και εργάστηκαν και εκείνοι αφιλοκερδώς επί δυόμιση χρόνια, καταθέτοντας όλη τους την ψυχή. Χωρίς εκείνους τίποτα δεν θα είχε συμβεί».\nΙαν. 12, 2014 @ 13:51:12


"Σονάτα στο σεληνόφως", σε σκηνοθεσία Σταμάτη Πακάκη, κάτω από τα φώτα της σκηνής του Faust - kallitexnes.gr\nΑγγελική Μπάτσου — 20 Φεβρουαρίου 2020\nΟι kallitexnes.gr βρέθηκαν στη θεατρική σκηνή του Faust για να παρακολουθήσουν την παράσταση “Σονάτα στο σεληνόφως”, ένα θεατρικό ποίημα βασισμένο στο έργο του Γιάννη Ρίτσου, σε σκηνοθεσία Σταμάτη Πακάκη.\nΗ ιστορία αυτής της ονομασίας ξεκινάει από το 1802, όταν ο Λούντβιχ Βαν Μπετόβεν συνθέτει την σπουδαία Σονάτα για πιάνο, αρ. 14 σε ντο δίεση ελάσσονα, έργο 27/2, με υπότιτλο Quasi una fantasia (Με τον τρόπο της Φαντασίας). H μετέπειτα ονομασία “Σονάτα του Σεληνόφωτος ή Σονάτα υπό το Σεληνόφως”, οφείλεται στον Γερμανό μουσικοκριτικό-ποιητή Λούντβιχ Ρέλσταμπ (1799-1860), ο οποίος έγραψε ότι του θύμιζε «το φεγγαρόφωτο που λάμπει πάνω από τη λίμνη της Λουκέρνης».\nΑν για τον Γερμανό μουσικοσυνθέτη το συγκεκριμένο έργο είναι αφιερωμένο στη μορφή της τότε αγαπημένης και μαθήτριάς του, στην οποία αποδίδει την ουσία μιας μούσας και την προβάλλει σαν κάτι το οποίο ανήκει στον κόσμο της φαντασίας, αιώνες μετά, το 1956, το ομώνυμο ποιητικό έργο του Γιάννη Ρίτσου, μέρος της συλλογής «Τέταρτη Διάσταση», έρχεται για να κλείσει τον καλλιτεχνικό αυτό κύκλο. Στον κόσμο του ποιητή, σε ένα μεταπολεμικό τοπίο, η αποσταμένη, μαυροντυμένη μορφή της ηλικιωμένης Γυναίκας η οποία εξομολογείται τις πιο κρυφές τις σκέψεις, φόβους και θαμμένες επιθυμίες σε έναν νεαρό άντρα, δεν έχει σε τίποτα να θυμίζει το σκεπτικό της μουσικής σύνθεσης. Η ποίηση όμως, ως δυναμικό, έχει μια δική της, προσωπική ερμηνεία και ανάλυση του κόσμου.\nΑν για τον μουσουργό και τον Γερμανό ποιητή η μουσική θυμίζει την αγάπη, τη φαντασία, το φεγγαρόφωτο, για τον Γιάννη Ρίτσο, το φεγγαρόφωτο αυτό είναι το αδυσώπητο φως που βγάζει στην επιφάνεια όσα προσπαθεί να κρύψει ο χρόνος και η καρδιά. Μέσα από τη λάμψη του φεγγαριού δε φωτίζονται απλές επιθυμίες…φανερώνονται τα πιο καλά κρυμμένα μυστικά. Γιατί κάτω από το αδυσώπητο φεγγαρόφωτο αποκαλύπτονται οι μεγαλύτερες αλήθειες. Βγαίνουν στράτα τα όνειρα που ξεχάστηκαν και εγκαταλείφθηκαν, κάτω από αόρατες στρώσεις φόβου και δισταγμού. Ιδού και η μαρτυρία του ποιητή μας…\nΗ μαυροντυμένη ηλικιωμένη γυναίκα-νύχτα, συνομιλεί με έναν νεαρό άντρα με μοναδικό φως εκείνο του φεγγαριού που βίαια εισβάλλει από το παράθυρο και ντύνει με περίεργες λάμψεις και σχήματα ένα σπίτι ξεχασμένο από τον χρόνο. Ποιος να είναι αυτός ο νέος; Μια ανάμνηση του παρελθόντος; Ένα φάντασμα; Ένα παιχνίδι της φαντασίας; Ένας όντως νέος άντρας που έχει έρθει επίσκεψη ένα βράδυ γεμάτο σελήνη;\nΚαι κυρίως…ποια είναι εκείνη κάτω από το φως του φεγγαρόφωτου;\nΗ Μαρία Τζανουκάκη στο ρόλο της μαυροφορεμένης γυναίκας, μιας γυναίκας χωρίς όνομα, μια αυστηρή, δωρική φιγούρα, η οποία όμως μοιάζει να σπαράσσεται από μια δική της, εσωτερική πάλη, καθηλώνει. Με το βλέμμα, την κίνηση, το ταλέντο και την εμπειρία, μοιάζει να απορροφά όλη την ενέργεια του χώρου χρησιμοποιώντας τη προς όφελός της, προσφέροντας έτσι στο κοινό μια εκπληκτική ερμηνεία γεμάτη παλμό και ψυχή.\nΥπό τους ήχους της μουσικής του Μπετόβεν, η σκοτεινή σκηνή του Faust μοιάζει να φωτίζεται από ένα φεγγάρι-ανακριτή το οποίο ανοίγει τη σκέψη της μαυροφορεμένης γυναίκας, καταργώντας κάθε χρονοχώρο και πνευματικό φραγμό. Το δωμάτιο δεν είναι το ίδιο όταν φωτίζεται από τη σελήνη. Οι σκιές γίνονται τα ωραιότερα όνειρα ή οι χειρότεροι εφιάλτες. Κάθε αντικείμενο αποκτά μιλιά και διηγείται μια ιστορία ζωής. Η ψυχή βολοδέρνει πότε σε ηλιόλουστες ακτές, πότε σε καταιγίδες και οι αναμνήσεις και οι παλιές επιθυμίες ζωντανεύουν ξανά. Αλήθεια και ψέμα χάνουν την ουσία και τη σημασία τους και το μόνο που μένει είναι το καθρέφτισμα της λάμψης της σελήνης στα θολά από αισθήματα και αναμνήσεις μάτια της μαυροφορεμένης γυναίκας.\nΠάντοτε αναρωτιόμουν πώς θα μπορούσε ένα κορυφαίο ποίημα να αποδοθεί με θεατρικό τρόπο…πώς θα μπορούσαν στίχοι όπως, “Άφησέ με να’ρθω μαζί σου. Τι φεγγάρι απόψε! Είναι καλό το φεγγάρι, – δε θα φαίνεται πού ασπρίσαν τα μαλλιά μου. Το φεγγάρι θα κάνει πάλι χρυσά τα μαλλιά μου. Δε θα καταλάβεις. Άφησέ με να’ ρθω μαζί σου”, να χωρέσουν και να προσαρμοστούν στον κόσμο της φαντασίας ενός σκηνοθέτη.\nΔε θα έπρεπε όμως να θέτω τέτοια ερωτήματα στην ευαισθησία, στο ταλέντο και στη φαντασία του Σταμάτη Πακάκη, για τον λόγο ότι είναι και ο ίδιος παιδί της ποίησης και της μουσικής. Και όχι μόνο αυτό…έχει την ικανότητα να μετατρέπει όλη αυτή τη μαγεία σε οπτικό τεκμήριο επί σκηνής.\nΈπειτα από τους εφιάλτες του “Μάνα” και από τις κωμικοτραγικές καταστάσεις που αντιμετωπίσαμε στη διαδρομή του “550”, ερχόμαστε θεατές μιας άλλης διαδρομής. Εκείνης που ακολουθεί η αποκάλυψη της γυναικείας καρδιάς. Με προσωπική σκηνοθετική αφήγηση, υιοθετώντας το γνωστό, ξεχωριστό του στυλ, ο Σταμάτης Πακάκης αναλαμβάνει το έργο ενός μεγάλου Έλληνα ποιητή και το μεταφέρει στον δικό του, προσωπικό χώρο. Η μαυροφορεμένη γυναίκα, το σπίτι που μοιάζει να ζει ενώ τελεί υπό πνιγηρή φθορά, ο συμβολισμός με τα αναμμένα κεριά που ο νέος σβήνει ένα-ένα, τα βαριά σκούρα έπιπλα που μοιάζουν να πνίγουν τις φωνές και τα φαντάσματα του παρελθόντος, τα αντικείμενα που ανοίγουν πόρτες αναμνήσεων, θα μπορούσαν να αποτελούν ένα μέρος πλοκής των παράξενων ιστοριών του.\nΤολμώντας να κάνω μια αντιπαραβολή, θα μπορούσα να θεωρήσω το θεατρικό που παρακολουθήσαμε ως τη συνέχεια του “Μάνα”. Η ίδια μαυροφορεμένη φιγούρα της γυναίκας που μοιάζει να ταλανίζεται από την ύπαρξη ενός νεαρού άντρα με τη μορφή του “΄Υπνου”, του εραστή, της σκιάς ενός ονείρου ή ενός εφιάλτη εμφανίζεται για άλλη μια φορά στη “Σονάτα στο σεληνόφως”….ο Σταμάτης Πακάκης ούτως ή άλλως, ξέρει να χειρίζεται με άριστο τρόπο και τα δύο θεατρικά παιδιά του και μας το αποδεικνύει περίτρανα.\nΕάν η μαγεία της μουσικής άγγιξε κάποτε την ποίηση, τότε η ποίηση άγγιξε με το θεατρικό αυτό την οπτική, θεατρική της απεικόνιση. Με τη βοήθεια του Νικόλα Μαρμαρά στις χορογραφίες, ο σκηνοθέτης μπόρεσε με τέλειο τρόπο να αποδώσει τον χωρίς αρχή και τέλος χορό της ποίησης που χαρασσόταν στα σώματα των δύο πρωταγωνιστών. Έχοντας αναλάβει ο ίδιος την κινησιολογική επιμέλεια, δημιούργησε μια υπέροχη παράσταση, πολυδιάστατη και γεμάτη μυστήρια της φύσης, η οποία εντυπωσίασε βαθύτατα το κοινό του. Για άλλη μια φορά ένα μεγάλο μπράβο για τη συνολική του προσφορά στο σύγχρονο θέατρο. Οι τέχνες έχουν πραγματικά ανάγκη ανθρώπους σαν τον Σταμάτη Πακάκη, οι οποίοι προχωράνε τα πράγματα ένα βήμα παραπέρα. Μαζί με τα πιο θερμά συγχαρητήρια, του ευχόμαστε πάντα να έχει τη δύναμη και την όρεξη να μας προσφέρει τόσο υψηλού επιπέδου δημιουργίες του!\nΠότε σαν μοναχική πρωταγωνίστρια που σαρώνει τη σκηνή, πότε σαν μαριονέτα, έρμαιο του παρτενέρ της και των αδυναμιών της, επιβάλλεται, υποτάσσεται, θρηνεί, αναπολεί με νοσταλγία, ικετεύει, χορεύει, καταρρέει και πάντοτε συνεχίζει να κινείται σαν την πεταλούδα της νύχτας που την τραβάει κοντά του το φως. Ένα υπνωτιστικό φως από το οποίο δεν μπορεί να ξεφύγει. Την ίδια δύναμη έχει και το φεγγάρι…\nΜια τέτοια ερμηνεία γεμάτη τραγικότητα και λυρισμό, δε θα μπορούσε παρά να δημιουργήσει μια θεατρική περσόνα η οποία γράφει τη δική της ιστορία. Την ιστορία κάθε γυναίκας που βλέπει τη ζωή να την προσπερνάει. Η πρωταγωνίστριά μας, με πραγματικά αξιοθαύμαστο τρόπο, φανερώνει επί σκηνής όλους τους κρυφούς φόβους, θαμμένες επιθυμίες και μεταμέλεια για πράγματα που δεν έγιναν, προδομένα από τα χιλιάδες “πρέπει” μιας ζωής που έχει μάθει να συνθηκολογεί. Το ποίημα αυτό, είναι ένας τεράστιος, απέραντος ωκεανός, ψυχολογικού μονολόγου. Η Μαρία Τζανουκάκη, κατορθώνει να διασχίσει αυτόν τον ωκεανό με επιβάτες όλους εμάς. Αυτό κι αν είναι ένα ενδιαφέρον ταξίδι!\nΓια όλα όσα μας προσφέρει μέσω αυτού του θεατρικού και για το γεγονός ότι είμαστε μάρτυρες μιας εκπληκτικής ερμηνείας, της αξίζουν άπειρα μπράβο και συγχαρητήρια. Της ευχόμαστε ολόψυχα, πάντοτε να συνεχίσει να παραδίδει μαθήματα ερμηνείας σε ανάλογους ρόλους!\nΟ Τάσος Χρυσόπουλος, ως νέος άντρας, λαμβάνοντας έναν ενεργό ρόλο στην όλη πλοκή, είτε με τη σιωπή, είτε με την κίνηση ή με τον χορό, μα κυρίως με όλα όσα λέει, δίνει φωνή σε έναν ρόλο-κλειδί ο οποίος εκπορεύεται κατευθείαν από τον κόσμο της μαυροντυμένης γυναίκας. Σε στενή συνάφεια μαζί της, μοιάζει στιγμές-στιγμές να είναι η φωνή της συνείδησής της, το σκοτωμένο όνειρο, το φάντασμα των αναμνήσεων, ένα πνεύμα που έστειλε το φεγγάρι, ένας άντρας που ήρθε απλά να συνοδεύσει μια γυναίκα σε μια βόλτα έξω στη νύχτα…Άραγε θα τον ακολουθήσει; Θα βρει τη γενναιότητα να αφουγκραστεί την καρδιά της και να βγει έξω από το σκοτεινό αυτό σπίτι; Θα μπορέσει άραγε να ακολουθήσει μαζί του τον δρόμο του φεγγαριού;\nΣε κάθε περίπτωση, η παρουσία του νεαρού άντρα μοιάζει να έχει ξεστρατίσει από κάποια ονειροπόληση η οποία άξαφνα πήρε μορφή και βάλθηκε να παίξει με τους όρους και τα όρια.\nΚρατώντας όλα τα ερωτήματα και τις απαντήσεις δικές του, ο ηθοποιός, μας παίρνει ένα μαγικό ταξίδι στον δικό του παράλληλο κόσμο ο οποίος κάτω από το σεληνόφως, ενώνεται για λίγο με εκείνον της μαυροντυμένης γυναίκας. Αινιγματικός, μυστηριώδης, σαγηνευτικός, πότε τρυφερός, πότε βίαιος, μοιάζει να αποτυπώνει όλες τις εκφάνσεις του “άντρα”, ως αρχέτυπο. Φίλος, σύζυγος, παιδί, εραστής, μα πάνω απ’όλα άνθρωπος και παρ-ουσία. Ανάγκη ύπαρξης και δράσης-αντίδρασης.\nΟ Τάσος Χρυσόπουλος έδωσε μια εξίσου πανέμορφη ερμηνεία, ένα δυναμικό που ταίριαξε τέλεια με εκείνο της Μαρίας Τζανουκάκη και δεν άφησε κανέναν ασυγκίνητο. Του αξίζουν πολλά μπράβο για την όλη αυτή προσπάθεια, και του ευχόμαστε μόνο τα καλύτερα στην καλλιτεχνική του πορεία!\nΤα σκηνικά και τα κοστούμια του Νίκου Παπάζογλου, μπόρεσαν με τη σαφήνεια και την καλαισθησία τους, προωθώντας ένα στυλ ρετρό, να μας βάλουν οπτικά για τα καλά μέσα στο κλίμα της εποχής στην οποία γράφτηκε το συγκεκριμένο έργο του ποιητή. Δίνοντας βάση σε μικρές λεπτομέρειες, κατόρθωσε να ακουμπήσει σε αυτές όλη την ψυχοσύνθεση των πρωταγωνιστών της παράστασης και να μας κάνει να μπούμε για τα καλά μέσα στην πλοκή.\nΗ μουσική του Σταμάτη Πακάκη, κάλυψε τέλεια ηχητικά το θεατρικό, και έντυσε με νότες τα λόγια της καρδιάς. Παντρεύοντας την αυτούσια μελωδία του μεγάλου Γερμανού μουσουργού με πιο σύγχρονες μουσικές χρωματικές μίξεις, μπόρεσε να δημιουργήσει ένα τέλειο ηχητικό. Κλασική μουσική και ήχοι ηλεκτρικής κιθάρας, άφησαν έντονο το αποτύπωμά τους και έδεσαν τέλεια με τους φωτισμούς της Αναστασίας Λουκρέζη, οι οποίοι απέδωσαν θαυμάσια την αίσθηση του σεληνόφωτος μέσα στο σπίτι, τόνισαν τα σωστά σημεία της διακόσμησης και κλείδωσαν το βλέμμα των θεατών στα πρόσωπα και στις κινήσεις των ηθοποιών. Εξαιρετικό το αποτέλεσμα της συνεργασίας σκηνικών-κοστουμιών, μουσικής και φωτισμών, δείγμα της πάντοτε προσεκτικά οργανωμένης σκηνοθεσίας του Σταμάτη Πακάκη. Πολλά μπράβο!\nΠοίηση, μουσική, φαντασία και πραγματικότητα, σε μια παράσταση που αγγίζει τον ορισμό ενός ονείρου. Παγιδευμένοι κι εμείς κάτω από τη λάμψη της σελήνης, ντυνόμαστε τα μαύρα χρώματα της νύχτας και δικαζόμαστε επί σκηνής για όλα όσα δεν μπορέσαμε να κάνουμε, να πούμε ή να γίνουμε στην πορεία της ζωής μας. Καθώς η ιστορία και ο χρόνος πάνε μόνο μπροστά, το κάθε σπίτι-στεγανό μοιάζει να κρατά παγιδευμένες στον χρόνο τις ψυχές των ανθρώπων. Η σελήνη που μας τραβάει και ταυτόχρονα μας κρατάει μακριά, μοιάζει πολλές φορές να έχει την απάντηση. Όχι τη λύση. Η λύση είμαστε τελικά, εμείς.\nΑν θέλετε να ζήσετε ποίηση επί σκηνής, η “Σονάτα στο σεληνόφως”, στο Faust, σας προσκαλεί και σας προκαλεί να έρθετε αντιμέτωποι με τον εαυτό σας. Μην χάσετε την παράσταση αυτή, για κανένα λόγο!\nΛέξεις Κλειδιά: θεατρο FaustΜΑΡΙΑ ΤΖΑΝΟΥΚΑΚΗΣόνατα στο σεληνόφωςΣΤΑΜΑΤΗΣ ΠΑΚΑΚΗΣΤάσος Χρυσόπουλος\nΕπόμενο άρθρο "Θησέας και Μινώταυρος", σε σκηνοθεσία Κάρμεν Ρουγγέρη-Χριστίνας Κουλουμπή, στο Ίδρυμα Κακογιάννη\nΠροηγούμενο άρθρο Xρήστος Παπαδόπουλος - μια πορεία σαράντα ετών, μέσα από ερωτήσεις


Μαθήτρια δεν έχει κόψει τα νύχια της για τρία χρόνια... (pics) | E-Daily.gr\nΜαθήτρια δεν έχει κόψει τα νύχια της για τρία χρόνια...\nΚαι πλέον δεν μπορεί να πιάσει ούτε το στυλό!\nΗ 16χρονη μαθήτρια από την Γερμάνια, Simone Taylor, ισχυρίζεται ότι φοβάται τους νυχοκόφτες. Και γι’ αυτό δεν έχει κόψει τα νύχια της από τον Αύγουστο του 2014! Και πλέον τα νύχια της έχουν φτάσει τα 15 εκατοστά, κάτι που δεν την βοηθάει στις καθημερινές της ανάγκες. Και μιλάμε για απλά πράγματα, όπως το να κάνει ένα ντους ή να γράψει με το στυλό.\nTAGS νύχια μαθήτρια


Η γενιά και η δεκαετία του ’60 στην Θεσσαλονίκη | Vivlioniki\n← Η Θεσσαλονίκη του Γιώργου Ιωάννου (μέρος Γ’)\nΤο προαύλιο της Αγίας Σοφίας διηγείται την ιστορία του →\n03/09/2014 · 19:01\nΗ γενιά και η δεκαετία του ’60 στην Θεσσαλονίκη\nΤίτλος: Εμείς του ’60 οι εκδρομείς\nΈκδοση: Εξάντας (2000)\nΤον τίτλο του βιβλίου πιθανότατα να τον έχετε τραγουδήσει στο παρελθόν, αφού προέρχεται από τραγούδι του Διονύση Σαββόπουλου με τον ίδιο τίτλο. Όπως και το τραγούδι, έτσι και το βιβλίο αποτελεί ένα όχημα νοσταλγίας του συγγραφέα Χρίστου Ζαφείρη με κατεύθυνση τα νεανικά του χρόνια. Το περιεχόμενο του βιβλίου είχε παρουσιαστεί μέσα από τις ραδιοφωνικές εκπομπές του συγγραφέα στον 9,58FM σταθμό της ΕΡΤ3.\nΗ έκδοση είναι απλή, σε λευκό χαρτί η εκτύπωση, με αρκετές φωτογραφίες που δεν θα βρείτε αλλού εύκολα, από την πόλη, τις δραστηριότητες των Θεσσαλονικέων και το κλίμα μιας εποχής που μπορεί να γέννησε αρκετές προσδοκίες και όνειρα, αλλά δυστυχώς για αυτήν τα είδε να προδίδονται, είτε λόγω δικών της λαθών, είτε λόγω παρεμβάσεων τρίτων προσώπων.\nΔεκαετία των ανατροπών ήταν αυτή του ’60, πολιτικών, κοινωνικών, πολιτιστικών. Οι αλλαγές που επιτελέστηκαν δεν άφησαν ανεπηρέαστη την Θεσσαλονίκη, η οποία σε αρκετούς τομείς είχε πρωταγωνιστικό ρόλο, ευχάριστο και δυσάρεστο. Στα 15 κεφάλαια του βιβλίου επιχειρείται η παρουσίαση αυτών των αλλαγών στην πόλη, παράλληλα με τις αλλαγές που συνέβαιναν στον υπόλοιπο κόσμο.\nΤο 1ο κεφάλαιο μοιάζει σαν περίληψη όσων πρόκειται να διαβάσει ο αναγνώστης στο υπόλοιπο βιβλίο. Μια δεκαετία σε δέκα σελίδες, επιχειρείται να περιγραφεί το πλαίσιο μέσα στο οποίο έγιναν τόσες πολλές και ριζικές αλλαγές. Ο κόσμος που υπήρχε την Πρωτοχρονιά του δίσεκτου 1960, έμελλε να είναι εντελώς ξένος με αυτόν που ξημέρωσε Πρωτοχρονιά του 1970. Και φυσικά η Θεσσαλονίκη δεν θα μπορούσε να μένει αμέτοχη σε αυτές τις αλλαγές.\nΤο 2ο κεφάλαιο ασχολείται με το γνωστό στους πολλούς και ως θέμα της αντιπαροχής. Το γκρέμισμα δηλαδή πολλών παλιών σπιτιών, και την ανέγερση στην θέση των πολυκατοικιών, οι οποίες αλλοίωσαν σε τρομερά μεγάλο βαθμό την εικόνα της παλιάς πόλης. Ουσιαστικά οι αλλαγές ήταν μεγαλύτερες και από αυτές που επέφερε η Μεγάλη Πυρκαγιά του 1917. Πέρα από τα γκρεμίσματα βέβαια, είχαμε και επεκτάσεις δρόμων, την διαπλάτυνση της Εγνατίας (δεν περνούσαν πλέον κάτω από την Καμάρα οχήματα), την δημιουργία της Νέας Παραλίας και άλλα έργα, δημόσια ή ιδιωτικά, τα οποία ευθύνονται σε αρκετά για την σημερινή εικόνα της πόλης. Ο συγγραφέας κρατάει μια μάλλον κριτική στάση απέναντι στην λογική και στην εφαρμογή όλων αυτών των μέτρων.\nΤο 3ο κεφάλαιο αναφέρεται στην γενιά του 114, όπου 114 ήταν το ακροτελευταίο άρθρο του Συντάγματος του 1952, το οποίο έλεγε ότι η τήρηση του Συντάγματος επαφίεται στον πατριωτισμό των Ελλήνων (κάτι σαν το σημερινό άρθρο 120, το οποίο πολλοί χρησιμοποιούν ποικιλοτρόπως για την εξυπηρέτηση των σκοπών τους). Ουσιαστικά πρόκειται για μία γενιά που χρονικά καλύπτει τα πρώτα χρόνια της δεκαετίας του ’60. Οι διαδηλώσεις που έγιναν με αφορμή το 114 ήταν ιδιαίτερα ογκώδεις και δημιουργήθηκαν πολλές φορές στην πόλη ταραχές και επεισόδια. Ο συγγραφέας στο κεφάλαιο αυτό μιλάει και για τις κινητοποιήσεις που έλαβαν χώρο στο ΑΠΘ, με τις φοιτητικές οργανώσεις και τις νεολαίες των κομμάτων ουσιαστικά να βρίσκονται σε έναν διαρκή πόλεμο. Υπάρχουν αναφορές σε ονόματα, κάποια από τα οποία απασχολούν ακόμη και σήμερα τον πολιτικό κόσμο. Οι δε οργανώσεις που υπάρχουν στο βιβλίο, είναι πάρα πολλές, κυρίως από τον χώρο της Αριστεράς.\nΤο 4ο κεφάλαιο αναφέρεται στην δράση του παρακράτους στην πόλη μας με αποκορύφωμα την δολοφονία του Γρηγόρη Λαμπράκη στις 22 Μαΐου 1963. Αυτή έμεινε βέβαια στην ιστορία, αφού έγινε στην συνέχεια και ταινία. Στο βιβλίο υπάρχουν αναφορές και σε άλλα θύματα του παρακράτους. Ουσιαστικά η δολοφονία Λαμπράκη μπορεί να θεωρηθεί το πρώτο πλήγμα στην όποια σταθερότητα επικρατούσε στην χώρα, καθώς αυτήν ακολούθησε η πτώση της Κυβέρνησης Καραμανλή, ο φανατισμός μεταξύ των δύο πλευρών (ΕΡΕ-Ένωση Κέντρου) και μια σειρά άλλων γεγονότων, τα οποία θα καταλήξουν στο Απριλιανό Πραξικόπημα. Ο συγγραφέας επιλέγει την αγιοποίηση του Γεωργίου Παπανδρέου, πράγμα το οποίο ίσως χωράει μεγάλη συζήτηση, αλλά δεν ταιριάζει αυτήν τη στιγμή.\nΤο 5ο κεφάλαιο μιλάει για τις ημέρες της Χούντας, κυρίως ό,τι αφορά την Θεσσαλονίκη. Μαθαίνουμε έτσι για τις δύο βομβιστικές επιθέσεις που έγιναν στην πόλη μας, μία στον υποσταθμό της ΔΕΗ στην Δόξα (δίπλα στο Καυταντζόγλειο) και μία στην έδρα του ΝΑΤΟ, που τότε στεγάζονταν στο κτίριο του Ερυθρού Σταυρού στην Βασ. Όλγας. Υπάρχουν αναφορές στις συλλήψεις που έγιναν, στη δημιουργία των πρώτων αντιδικτατορικών οργανώσεων στην πόλη (η ΣΕΑΔΑ πρέπει να είναι η πρώτη αντιδικτατορική οργάνωση της χώρας, αφού έγινε ανήμερα της 21ης Απριλίου), στα θύματα της επταετίας (υποστηρίζει το βιβλίο ότι ο πρώτος νεκρός της Χούντας έπεσε στην Θεσσαλονίκη και ήταν ο Βασίλης Μπεκροδημήτρης) και φυσικά υπάρχουν αναφορές στις δολοφονίες των Χαλκίδη και Τσαρουχά, οι οποίες έχουν παρουσιαστεί και στα βιβλία των Κουζινόπουλου και Αναστασιάδη, σχετικά με τις πολιτικές δολοφονίες στην Θεσσαλονίκη.\nΤο 6ο κεφάλαιο μιλάει για ένα ακόμη φαινόμενο, το οποίο δεν εμφανίστηκε μεν στην δεκαετία του ’60, αλλά τότε διογκώθηκε όσο ποτέ άλλοτε. Πρόκειται για την εσωτερική μετανάστευση (αστυφιλία) και την εξωτερική μετανάστευση. Ουσιαστικά η σημασία τους ήταν ιδιαίτερη και πολλά από τα προβλήματα που αντιμετωπίζει ακόμη και σήμερα η χώρα, έχουν τις ρίζες τους σε αυτήν την εποχή. Μόνο στην δεκαετία του ’60, ο πληθυσμός της Θεσσαλονίκης αυξήθηκε κατά 46%! Οι επιπτώσεις πολλές, τόσο για την επαρχία, που έβλεπε τα χωριά της να ερημώνονται από τις πλέον δυναμικές κατηγορίες πληθυσμού της, όσο και για την πόλη, που δεν κατάφερε να απορροφήσει το σύνολο αυτό του πληθυσμού, παρά τις πολλές δουλειές που άνοιξαν εκείνη την εποχή.\nΤο 7ο κεφάλαιο είναι μια πρώτη αναφορά στα πολιτισμικά δρώμενα της πόλης κατά την δεκαετία του ’60. Στο θέατρο σημαντικές εξελίξεις είναι η ίδρυση του Κρατικού Θεάτρου Βορείου Ελλάδος το 1961 και του Θεατρικού Εργαστηρίου στα τέλη της δεκαετίας. Πέρα από αυτά τα δύο, υπάρχουν πολλοί θίασοι των Αθηνών που ανέβαιναν συνήθως κατά τις γιορτές για παραστάσεις στην Θεσσαλονίκη, αλλά δημιουργούνται και μικρότερες λέσχες και θεατρικές οργανώσεις. Στην μουσική σημαντική είναι η δημιουργία της Συμφωνικής Ορχήστρας Βορείου Ελλάδος, η γνωστή μας Κρατική Ορχήστρα Θεσσαλονίκης και η γέννεση του Φεστιβάλ Ελληνικού Τραγουδιού υπό την αιγίδα της ΔΕΘ. Στον χώρο του βιβλίου είναι που γεννιέται για πολλούς μια ολόκληρη σχολή συγγραφέων, που ονομάστηκε «Σχολή της Θεσσαλονίκης». Πέρα από τα περιοδικά Διαγώνιος και Νέα Πορεία, τα οποία έπαιξαν σημαντικό ρόλο στην εξέλιξη των γραμμάτων της πόλης, έχουμε την εμφάνιση πολλών σημαντικότατων λογοτεχνών. Αλαβέρας, Χριστιανόπουλος, Ιωάννου, Ασλάνογλου, Σφυρίδης, Καζαντζής, Αναγνωστάκης, Κύρου και πολλοί άλλοι, σε ποίηση και πεζό λόγο. Δίπλα σε αυτές τις πιο οργανωμένες προσπάθειες, υπάρχουν και πιο ερασιτεχνικές εκδόσεις περιοδικών. Στην πόλη επίσης δραστηριοποιούνται διάφοροι σύλλογοι πνευματικού χαρακτήρα, με αρκετά γνωστή την «Ροτόντα». Στις εφημερίδες, πέρα από την Μακεδονία του Βελλίδη, που κυκλοφορεί από το 1911 και είχε την πρωτοκαθεδρία, εμφανίζονται η «Θεσσαλονίκη» και ο «Ελληνικός Βορράς».\nΤο 8ο κεφάλαιο παραθέτει ηθογραφικά στοιχεία της εποχής, ιδιαίτερα ενδιαφέροντα. Πού και πώς διασκέδαζαν οι Θεσσαλονικείς τότε, οι πρώτες εκπομπές ραδιοφώνου με την φωνή του Λευτέρη Κογκαλίδη, οι δεξιώσεις σε ξενοδοχεία και στα νέα αρχοντικά του Πανοράματος. Η τηλεόραση την δεκαετία του ’60 έκανε τα πρώτα της βήματα (πρώτη πανελλήνια εκπομπή το 1960 στην ΔΕΘ). Περιοδικά της εποχής είναι κυρίως ο Θησαυρός, το Ρομάντσο και ο Ταχυδρόμος, αν και αρχίζουν να βγαίνουν τότε και πολλά άλλα. Οι σχέσεις και η μόδα βέβαια ακολουθούν με κάποια σχετική καθυστέρηση αυτά που συμβαίνουν στον υπόλοιπο κόσμο. Η ΔΕΘ είναι μια λαμπρή εβδομάδα για την πόλη, ενώ τα καλοκαίρια ο κόσμος πηγαίνει στην Αγία Τριάδα για μπάνια στην πλαζ του ΕΟΤ, με το καραβάκι (το οποίο ξεκίνησε πάλι τις διαδρομές του πρόσφατα).\nΤο 9ο κεφάλαιο μιλάει για τις παρέες και για τα στέκια της νεολαίας. Μαγαζιά όπως ο Γκιγκιλίνης, το Ντορέ, η Εκάλη και η Πεταλούδα, το κυλικείο της Φιλοσοφικής και πολλά άλλα, βίωσαν τις αγωνίες και τους έρωτες των νέων εκείνης της εποχής. Γίνεται επίσης αναφορά στο ΖΜ, το μαγαζί-στέκι των Ζάννα-Μαυροκορδάτου, καθώς και στην ταβέρνα της Δόμνας στην Άνω Πόλη.\nΤο 10 κεφάλαιο ασχολείται με τον κινηματογράφο στην πόλη. Τόσο με τα σινεμά Α’ και Β’ προβολής (περίπου 100 είχε η πόλη στα μέσα της δεκαετίας), όσο και με το Φεστιβάλ Κινηματογράφου Θεσσαλονίκης, το οποίο γεννήθηκε στην δεκαετία του ’60 και συνεχίζει και σήμερα, παρά τα όποια σκαμπανεβάσματά του, να διατηρεί κάποια από την παλιά του λάμψη. Πολύ ενδιαφέρον το κομμάτι του κεφαλαίου, το οποίο αναφέρεται στον Τάκη Κανελλόπουλο, έναν σκηνοθέτη που άφησε κληρονομιά στην πόλη κάποια πολύ σημαντικά έργα. Ο συγγραφέας θυμάται και τον Β’ Εξώστη, μια ιδιαίτερη «κριτική επιτροπή» του Φεστιβάλ.\nΤο 11ο κεφάλαιο μιλάει για τον αθλητισμό στην πόλη κατά την δεκαετία του ’60, όπου και εδώ υπήρχαν σημαντικές αλλαγές και έγιναν σπουδαία έργα. Γίνονται αναφορές στις 3 μεγάλες ομάδες ποδοσφαίρου της πόλης (ΠΑΟΚ, Άρης, Ηρακλής), αλλά και σε μικρότερους συλλόγους, όπως ο Απόλλων Καλαμαριάς, ο ΠΑΟΔ, ο Μακεδονικός κα. Φυσικά δεν θα μπορούσε να λείπει το μπάσκετ από την Θεσσαλονίκη, με την ΧΑΝΘ, τον ΠΑΟΚ, τον Άρη, τον ΒΑΟ, τον Αετό και άλλα σωματεία να γράφουν την δική τους ιστορία στο άθλημα.\nΤο 12ο και το 13ο κεφάλαιο δεν ασχολούνται με την Θεσσαλονίκη, αλλά με το έργο των δύο, κατά πολλούς, μεγαλύτερων συνθετών της χώρας, του Μίκη Θεοδωράκη και του Μάνου Χατζιδάκι. Υπάρχει βέβαια αναφορά και σε μια σειρά άλλων συνθετών, οι οποίοι ξεκίνησαν εκείνα τα χρόνια, όπως ο Ξαρχάκος, ο Λοΐζος, ο Μαρκόπουλος, ο Κουγιουμτζής κα.\nΤο 14ο κεφάλαιο μιλάει για τις μπουάτ και το «νέο κύμα», μια μουσική που σφράγισε την δεκαετία του ’60. Πάλι οι αναφορές του συγγραφέα δεν έχουν να κάνουν με την Θεσσαλονίκη, τουλάχιστον στον μεγαλύτερο μέρος του κεφαλαίου. Φυσικά μιλάει για τον Σαββόπουλο και αφιερώνει κάποια λόγια για δύο από τις σπουδαιότερες μπουάτ της Θεσσαλονίκης, τους Βατράχους και την 107.\nΤο 15ο και τελευταίο κεφάλαιο του βιβλίου αφιερώνεται στις πολλές μουσικές μπάντες που γεννήθηκαν στην πόλη κατά την δεκαετία αυτή. Περισσότερο ποπ και λιγότερο ροκ, αυτά τα γκρουπάκια ήταν τα πρώτα βήματα της Ελληνικής μουσικής σκηνής σε αυτούς τους ήχους. Στην Θεσσαλονίκη δημιουργήθηκαν τα σημαντικότερα από αυτά, με πιο γνωστούς τους Ολύμπιανς. Τόσο σε κλαμπάκια, όσο και σε πάρτι ή άλλες εκδηλώσεις, οι εμφανίσεις αυτών των πολλών, μικρών συγκροτημάτων έφεραν στους νέους της εποχής ακούσματα του εξωτερικού, είτε με ελληνικό, είτε με ξένο στίχο.\nΔεν νομίζω ότι πρόκειται για ένα από τα καλύτερα βιβλία του Ζαφείρη. Νομίζω ότι περισσότερο από την έρευνα που έχει κάνει, τα κείμενα φέρουν τις προσωπικές εμπειρίες και τα βιώματα του συγγραφέα. Κάποιος θα μπορούσε να πει ότι θέλει περισσότερο να προπαγανδίσει τις πολιτικές του απόψεις, παρά να παρουσιάσει το κλίμα της εποχής. Προσωπικά πιστεύω πως σε κάποιον που έχει ζήσει αυτήν την εποχή, στα ίδια στέκια και στους ίδιους δρόμους, το βιβλίο θα γεννήσει αναμνήσεις και συγκίνηση. Για κάποιον που ασχολείται με την ιστορία και την τοπογραφία της πόλης, δίδονται πολλά τέτοια στοιχεία στις σελίδες του βιβλίου. Αν σαν και μένα είστε στην ηλικία κοντά στα 40, νομίζω ότι οι γονείς σας θα το εκτιμούσαν για δώρο. Χωρίς να είναι αριστούργημα, περιέχει πολλά ενδιαφέροντα κομμάτια και βοηθά να μπούμε, έστω και λίγο, στο κλίμα αυτής της εποχής. Θα ήθελα να κλείσω με τους στίχους του ομώνυμου με το βιβλίο τραγουδιού του Διονύση Σαββόπουλου, ένα τραγούδι το οποίο περιγράφει νομίζω εν συντομία την πορεία μιας γενιάς, που γέννησε προσδοκίες, οράματα και όνειρα, τα περισσότερα μπορεί να τα πρόδωσε κάπου στην πορεία, αλλά τα άφησε και κληρονομιά για το μέλλον.\nΕμείς του ’60 οι εκδρομείς\nαπόμακροι εξ’ αρχής\nεκτός παραδομένου κόσμου εμείς\nμα κι άπ’ το καθεστώς\nΕμείς μιας δίψυχης ωδής\nμε συμπεριφορές ανατροπής\nκαι της βαθειάς μας ζωής\nΧρονιές με αίμα και φωτιές\nκαι Χούντας κι Ιουλιανές\nκαι της μεταπολίτευσης φωνές\nαυτού του συρφετού\nΕμείς υπόγειας διαδρομής\nτο ’83 παχείς\nμε τραπεζάκια έξω ευτυχείς\nσε κύμα ξαφνικό\nΟ ιερέας χρυσώ κεκοσμημένος\nη κιμωλία, οι συλλαβές\nο δάσκαλος Φωτίου\nκαι μόνο αυτός ο ήχος\nσημαίας και ιστίου.\nΠώς αποσχηματίσθη αίφνης\nΗ μνήμη κρυπτώ ελωβοτομήθη.\nΑς σκέπττονται οι άλλοι όπως νομίζουν\nτο σκότος δεν χρεώνεται αλλού.\nΤι φταίνε τώρα οι μαύροι κυβερνώντες\nτα κάπα τα πασόκ και τα Νουδού;\nπου εντός του επωάστηκαν όλοι αυτοί.\nμε το κενό\nκαι με το «αμφισβητώ»\nσαν πετρωμένοι μέσα στο καθιστικό.\nΝα ζεις τον θάνατό σου για τους άλλους\nδεν έχει τέτοιο επάγγελμα εδώ\nΧιονιάς βραδιές αστροφεγγιάς\nτο βούϊσμα της συκιάς\nσ’ αυτή την ηλικία ή μιλάς\nτης καθε μιάς γενιάς\nκαινούργιας και παλιάς\nΣχεδόν 55 ετών\nμε μπλοκ επιταγών\nτη γη του θησαυρού\nTagged as Θεσσαλονίκη, Θεοδωράκης, Σαββόπουλος, Χατζιδάκις, αντιπαροχή, γενιά του '60, μπουάτ, νέο κύμα\n2 responses to “Η γενιά και η δεκαετία του ’60 στην Θεσσαλονίκη”


Προδοσίες 30/9/2016 | videogr.gr\nΠροδοσίες δείτε τι θα δούμε στο επεισόδιο 30/9/2016. Προδοσίες επεισόδιο 30/9/2016\nΗ Λούση επιβάλει στον Παυλίδη να πάρει το Άρη σαν Β' καπετάνιο παρά τη θέληση του πατέρα του Ανδρέα. Εκείνη αντιλαμβάνεται ότι είναι ακόμη ερωτευμένη μαζί του και του το δείχνει.\nΟ Πέτερ δεν θέλει με τίποτα αυτήν την ερωτική συνεύρεση και αντιδρά έντονα. Η Ζωή ζητάει από τον Άρη να την πάρει μαζί του στο ταξίδι, ενώ ο Στέφανος, που δε βρίσκει τη Ζωή, ζητάει από τον Άρη να τον βοηθήσει να την εντοπίσει. Ο Άρης αντιμετωπίζει δίλημμα αν πρέπει να του πει την αλήθεια για τη Ζωή ή να τη διεκδικήσει, αφού αντιλαμβάνεται ότι την έχει ερωτευτεί ξανά.\nΟ Μάρκος αφήνεται επιτέλους ελεύθερος. Κι ενώ οι δικοί του πανηγυρίζουν, η Μαρίνα τον συναντά, χαίρονται τον έρωτά τους, αλλά εκείνη ψάχνει τον τρόπο να του πει για την εγκυμοσύνη όμως δειλιάζει. Η απουσία του Στέφανου οδηγεί την Μυρτώ κάνει μια πολύ ενδιαφέρουσα γνωριμία με τον δημοσιογράφο Παύλο Μαρτίνο.\nvideogr.gr: Προδοσίες 30/9/2016


Chocolite συμπλήρωμα για απώλεια βάρους. | blog της υγείας\nΌπως ονομάζει το όνομα, το Chocolite είναι “σοκολάτα για το χαλαρό”. Αυτό έχει τη μορφή σκόνης, και ο τρόπος μαγειρέματος έρχεται με αυτό της ζεστής σοκολάτας. Ζεσταίνουμε λίγο νερό και στη συνέχεια ρίχνουμε λίγο σκόνη, ανακατεύουμε και σερβίρουμε το σκεύασμα το πρωί, ακολουθούμενη από μια θεραπεία για 2-4 εβδομάδες.\nΔείτε πόσο μπορείτε να χάσετε με Chocolite σε 3 εβδομάδες\nΘεωρητικά, θα πρέπει να ακολουθήσετε μια πορεία αδυνατίσματος Chocolite για ένα μήνα για να έχετε τα επιθυμητά αποτελέσματα. Σε ορισμένες περιπτώσεις, τα πρώτα αποτελέσματα φαίνονται ακόμη και μετά από 3 ημέρες καθαρισμού!\nΟ κατασκευαστής δηλώνει ότι αν ακολουθήσετε θεραπεία Chocolite 4 εβδομάδων, μπορείτε να πάρετε έως και 24 κιλά. Μη ρεαλιστικό ή όχι, υπάρχει μόνο ένας τρόπος να το μάθετε, αλλά το ξέρετε ήδη!\nΔείτε περισσότερα για Diet Stars.\nΟι προσωπικές μου συμβουλές, εάν ζείτε σε μια δίαιτα με απώλεια βάρους Chocolite, είναι να το κάνετε σωστά με τη διατροφή και εάν μπορείτε (αναφέρομαι στην υγεία και το χρόνο που δεν είναι τεμπελιά) κάνετε αθλήματα.\nΌπως και κάθε άλλη θεραπεία για χαλάρωση, το Chocolite αποτελείται από φυσικά συστατικά όπως φυσικό κακάο, φρούτα goji, εκχύλισμα ganoderma lucidum και πράσινο καφέ. Μπορεί να χρησιμοποιηθεί καθημερινά, αλλά όχι περισσότερο από τις συνιστώμενες 4 εβδομάδες.\nΛόγω του ότι είναι κατασκευασμένα από φυσικά συστατικά, δεν υπάρχουν αντενδείξεις ή παρενέργειες. Είναι δύσκολο να πιστέψουμε, αλλά για κάθε περίπτωση, είναι καλύτερο να συμβουλευτείτε έναν ειδικό πριν επιλέξετε μια θεραπεία Chocolite.\nΈγκυες γυναίκες ή άτομα κάτω των 18 ετών έχουν διάφορους λόγους για τους οποίους πρέπει να είναι προσεκτικοί. Στην πραγματικότητα, αν είμαι εντάξει και σκέφτομαι, οι γυναίκες που θηλάζουν ή είναι έγκυες, δεν πρέπει καν να σκεφτούν να χρησιμοποιούν Chocolite ή άλλα συμπληρώματα απώλειας βάρους χωρίς να ζητήσουν από το γιατρό πριν.\nΕπιστρέφοντας στα συστατικά Chocolite, ο τρόπος με τον οποίο παρουσιάζονται τόσο με σύντομο τρόπο μου θυμίζει Chocolate Slim, ένα άλλο προϊόν αδυνατίσματος, κάτι περισσότερο από μια άλλη “ζεστή σοκολάτα”\nΤι πρέπει να ξέρετε εάν θέλετε να χάσετε τη Chocolite\nΑρχικά, το προϊόν Chocolite σάς βοηθά να μειώσετε την όρεξή σας. Αυτό είναι το πρώτο βήμα για να κερδίσετε τον αγώνα ενάντια σε επιπλέον κιλά.\nΠεραιτέρω, η Chocolite σας φορτίζει με ενέργεια, έτσι θα νιώσετε πιο ζωντανή και ενεργή κατά την περίοδο αδυνατίσματος. Η γλυκιά όρεξη θα εξαφανιστεί σχεδόν, πράγμα που θα σας κρατήσει μακριά από ανθυγιεινούς πειρασμούς και πειρασμούς που μπορούν να προσθέσουν ανεπιθύμητα χιλιόγραμμα στην σιλουέτα σας. Λιγότερα γλυκά σημαίνει ένα ισορροπημένο επίπεδο ζάχαρης και χοληστερόλης στο αίμα.\nΤο καλό μέρος είναι ότι ο Chocolite έχει τη δυνατότητα να καίει το λίπος φυσικά και επιπλέον μπορεί να εμποδίσει ακόμη και άλλες αποθέσεις λίπους στο σώμα, ειδικά όταν πρόκειται για περιοχές που είναι επιρρεπείς σε πάχυνση (γοφούς, μηρούς). Το κυανιούχο που περιέχει το Chocolite μπορεί να εμποδίσει την ανάπτυξη λιποκυττάρων.\nΑπό την άλλη, το ανοσοποιητικό σας σύστημα θα βελτιωθεί σημαντικά κατά τη διαδικασία αδυνατίσματος. Τα πρόσθετα οφέλη που προσφέρει το Chocolite περιλαμβάνουν: την εξάλειψη της ακμής ή των καλαθιών και την καταπολέμηση της κυτταρίτιδας.\nΠρέπει να ανησυχώ για τις παρενέργειες;\nΣύμφωνα με τις πληροφορίες που έδωσε ο κατασκευαστής, το Chocolite αποτελείται αποκλειστικά από φυσικά συστατικά, χωρίς χρωστικές, παραμπένες ή άλλους γενετικά τροποποιημένους οργανισμούς, πράγμα που σημαίνει ότι οι παρενέργειες είναι σχεδόν ανύπαρκτες.\nΤι πρέπει να κάνετε για να χάσετε με Chocolite;\nυτό το μέρος του άρθρου πιθανώς δεν θα σας πείσει. Λυπάμαι. Δεν έκανα το ανθρώπινο σώμα να δουλέψει με αυτόν τον τρόπο.\nΓια να χάσετε βάρος, δεν έχει σημασία αν χρησιμοποιείτε αυτό το συμπλήρωμα ή άλλο που πρέπει να διατροφή. Σταμάτα να το παίρνω αφού λέω ότι έχουν αυτά τα διαδικτυακά φαρμακεία που πωλούν όλα τα είδη των συμπληρωμάτων. Απλώς διαφημίζουν λέγοντας ότι “μπορούν να χάσουν βάρος χωρίς δίαιτα”. Φανταστείτε λίγο, πώς θα μπορούσατε να χάσετε βάρος, παίρνοντας κάποιο συμπλήρωμα και καταναλώνοντας να πω 3.000 θερμίδες την ημέρα;\nPostat in categoria: απώλεια βάρους\tMai multe despre: Chocolite Greece • Chocolite review • Chocolite αποτελέσματα • Chocolite για απώλεια βάρους • Chocolite για γρήγορη απώλεια βάρους • Chocolite γνωμοδοτήσεις\nWrite your opinions about Chocolite – για γρήγορη απώλεια βάρους\n« Eracto – για μια εξαιρετική σεξουαλική ζωή\nNikoStop Antistress – διάλυμα κατά του καπνίσματος »


Η Coronita έφερε γεύση από Μεξικό στην Αθήνα\nΑκολουθήσαμε το Coronita Van μέχρι το Brokies στην Κάντζα και ζήσαμε την απόλυτη μεξικάνικη εμπειρία.\nΚαλοκαίρι στην Αθήνα. Για όλους εμάς που ακόμη δεν έχουμε πάρει άδεια, αυτές οι ημέρες στην πρωτεύουσα δεν παλεύονται ιδιαίτερα. Από τη μια ο καύσωνας κι από την άλλη οι υποχρεώσεις που «τρέχουν», κάνουν την κατάσταση αρκετά δύσκολη και κουραστική. Αν τώρα προσθέσουμε σε αυτή την εξίσωση και τις φωτογραφίες που εμφανίζονται στα social media μας από τις διακοπές γνωστών και φίλων τους στα ελληνικά νησιά, τότε καταλαβαίνεις πολύ καλά το mood μας αυτή την περίοδο.\nΔεν είναι, όμως, όλα απαισιόδοξα. Υπάρχουν στιγμές, υπάρχουν πράγματα, τα οποία μπορούν να αλλάξουν προς το καλύτερο τις ημέρες (ή τα βράδια) μας στην Αθήνα. Ένα από αυτά ήταν και το Coronita Van, με το οποίο φτάσαμε μέχρι την Κάντζα και το Brokies MoodBar την Παρασκευή 9 Ιουλίου για ένα πάρτι με άρωμα και γεύση από το Μεξικό.\nTo Coronita Van μάς ταξίδεψε στο Μεξικό\nΒλέπεις, η αγαπημένη μας Corona έκανε την εμφάνιση της και σε μικρότερη φιάλη, κλείνοντας μέσα της όλη την οικεία γεύση της μπίρας που έχεις λατρέψει. Δεν είναι αυτός λόγος να βγούμε να το γιορτάσουμε;\nΟ industrial chic χώρος του Brokies γέμισε με Coronita Buckets, μεταλλικούς κουβάδες γεμάτους με πάγο και τις αγαπημένες μας Coronitas, τις οποίες μπορούσες να ανοίξεις και μόνος σου από την ειδική εσοχή στο πλαϊνό μέρος του κουβά. Η γεύση, βέβαια, απογειωνόταν με την φέτα λεμονιού, που σου πρόσθεταν τα γεμάτα χαμόγελο παιδιά, πίσω από τη μπάρα του Van.\nΠολύχρωμα εξωτικά πουκάμισα, διάθεση στα ύψη και μουσική που σε ταξίδευε σε κάποια ακτή του Ακαπούλκο συνέθεταν το παζλ του πάρτι της Coronita στο Brokies. Φυσικά, δεν γινόταν να πίνουμε τις μπύρες μας ξεροσφύρι, έτσι δεν είναι; Σε κάποια φάση, λοιπόν, η κουζίνα ανέβασε στροφές και ήρθαν μπροστά μας μερικά πεντανόστιμα και αυθεντικά μεξικάνικα tacos, τα οποία ολοκλήρωσαν το απόλυτο summer σκηνικό.\nΑμέσως μετά το φαγητό, οι Coronitas ξαναβγήκαν πάνω στο τραπέζι. Τα τσουγκρίσματα με την παρέα έγιναν ακόμη πιο συχνά και τα χαμόγελα είχαν ζωγραφιστεί πλέον στα πρόσωπα όλων.\nΟι νέες μπύρες «τσέπης» της Corona, όπως τις αποκάλεσα σε κάποια φάση, είναι ιδανικές για κάποιον που είτε θέλει να πιει λίγο, είτε δεν θέλει η μπύρα του να ζεσταίνεται μέχρι να την τελειώσει. Και στις δύο αυτές περιπτώσεις, η Coronita κάνει εξαιρετικά τη δουλειά της.\nΜέχρι να φτάσουν οι διακοπές, λοιπόν, enjoy a little Mexico με αγαπημένους φίλους στην Αθήνα και αν θες κι εσύ να γίνεις φαν της Coronita μπορείς να την αναζητήσεις σε ψαγμένα bar της πόλης, αλλά και στα My Market.\nSalud, που λένε και στο Μεξικό.


Σημαντικά παιχνίδια Nintendo E3 2021 και άλλα διαρροή πριν από την εκδήλωση\nΜια αξιόπιστη πηγή μπορεί να έχει αποκαλύψει δυνητικά νέους τίτλους του Nintendo Switch ενόψει της εκδήλωσης E3 2021. Εδώ είναι όλα όσα γνωρίζουμε για τη διαρροή της Nintendo, συμπεριλαμβανομένων όλων των νέων παιχνιδιών που ενδέχεται να παρουσιαστούν στην εκδήλωση του επόμενου μήνα.\nΕίναι σίγουρα μια συναρπαστική στιγμή για τους παίκτες, με το E3 να διαρρέει προ των πυλών και οι φήμες έχουν ήδη αρχίσει να βγαίνουν στην επιφάνεια. Ωστόσο, μετά από μια μακρά ξηρασία, το πιο σημαντικό gaming γεγονός της χρονιάς πρόκειται να αναζωογονήσει τον ενθουσιασμό για τους παίκτες.\nΕίναι ενδιαφέρον ότι η Nintendo, μια εταιρεία που δεν απογοητεύει ποτέ τους θαυμαστές της, μπορεί να έχει ήδη χαλάσει τα σχέδιά της για την E3 2021. Αν αναρωτιέστε πώς να παρακολουθήσετε το E3 2021 φέτος, ρίξτε μια ματιά στον τρόπο πρόσβασης στην εκδήλωση από το σπίτι. Σίγουρα θα θέλετε να βεβαιωθείτε ότι έχετε συντονιστεί για τις τελευταίες ανακοινώσεις της Nintendo.\nΑν και η Nintendo έχει ήδη ανακοινώσει Η φετινή Ε3 θα είναι σημαντική , Εδώ είναι όλα όσα γνωρίζουμε για την πιο πρόσφατη διαρροή της Nintendo, συμπεριλαμβανομένων όλων των τίτλων που οι παίκτες ελπίζουμε να ανυπομονούν να δουν σύντομα.\nΔιαρροή παιχνιδιών Nintendo E3 2021\nΕίναι ενδιαφέρον ότι η τελευταία διαρροή Nintendo E3 2021 προέρχεται από μια αξιόπιστη πηγή που είχε δίκιο για μια σειρά από φήμες στο παρελθόν. Το όνομα του διαρρήκτη είναι 'Zippo' , μια πηγή που έχει προβλέψει σωστά τους τίτλους της Nintendo στο παρελθόν όπως π.χ Paper Mario: The Origami King .\nΩστόσο, είναι πάντα σημαντικό να θυμάστε να αντιμετωπίζετε οποιαδήποτε φήμη με λίγο αλάτι. Αν και η πηγή ήταν σωστή στο παρελθόν, δεν υπάρχει τρόπος επαλήθευσης των πληροφοριών μέχρι στιγμής. Παρόλα αυτά, ας ξεκινήσουμε τα πράγματα με μια λίστα με όλους τους τίτλους της Nintendo που είναι πιθανό να αποκαλυφθούν στη φετινή εκδήλωση E3:\nΕίναι αρκετά ενδιαφέρον ότι η διαρροή τυχαίνει επίσης να συσχετίζεται με άλλη Διαρροή Nintendo Switch, η οποία αποκάλυψε τεράστια παιχνίδια που πιθανώς θα κυκλοφορήσουν φέτος. Αυτή τη φορά, ωστόσο, υπάρχουν μερικές νέες προσθήκες στη λίστα.\nNintendo E3 2021 - Νέο 2D Metroid\nΑρχικά, ένας τίτλος για τον οποίο οι οπαδοί της Nintendo διατηρούν απεγνωσμένα ελπίδες είναι ένα νέο παιχνίδι Metroid. Τώρα, α 2D τίτλος είναι ακριβώς αυτό που είναι πιθανό να ανακοινωθεί κατά την παρουσίαση της Nintendo E3 2021. Επιπλέον, σύμφωνα με νέες πληροφορίες, το παιχνίδι κατασκευάζεται και από την Mercury Steam .\nΓια όσους δεν είναι εξοικειωμένοι, το Mercury Steam είναι ο δημιουργός του δημοφιλούς Ο Samus επιστρέφει . Η τελευταία δόση του Metroid υποτίθεται ότι έχει ήδη ολοκληρωθεί και πιθανότατα θα κυκλοφορήσει φέτος. Είναι αρκετά ενδιαφέρον άλλη μια τεράστια διαρροή Nintendo υπαινίχθηκε επίσης για νέα νέα του Metroid τον Απρίλιο.\nΝέα αποκάλυψη παιχνιδιού Donkey Kong\nΟμοίως, παράλληλα με ένα παιχνίδι 2D Metroid, οι θαυμαστές μπορούν επίσης να περιμένουν να ακούσουν νέα σχετικά με ένα νέο παιχνίδι Donkey Kong. Επιπλέον, ο τίτλος φημολογείται ότι είναι εντελώς διαφορετικός από τη σειρά Country. Παρόλα αυτά, το παιχνίδι μπορεί επίσης να διαθέτει παρόμοια στοιχεία με αυτά που πέτυχε η Nintendo Super Mario Odyssey.\nΠαρόλο Η Nintendo θέλει να επικεντρωθεί στη δημιουργία «νέας σειράς παιχνιδιών» στο μέλλον , η Nintendo φαίνεται επίσης δεσμευμένη να προσφέρει νέες προσεγγίσεις στους υπάρχοντες τίτλους της.\nΜετά από τις τελευταίες διαρροές Nintendo E3 2021, ένα νέο Mario Party Το παιχνίδι πρόκειται επίσης να κάνει την εμφάνισή του. Επιπλέον, το παιχνίδι φημολογείται ότι θα έχει απλώς τον τίτλο Mario Party 2. Ενώ πολλοί θαυμαστές απογοητεύτηκαν στην τελευταία δόση, η Zippo διαβεβαιώνει τους παίκτες ότι αυτή τη φορά θα επικεντρωθεί στη δημιουργία πληθώρας πινάκων και περιεχομένου.\nΑν σας αρέσει ένα διασκεδαστικό παιχνίδι με θέμα το πάρτι, αυτό θα είναι ακριβώς στο δρόμο σας. Το παιχνίδι φημολογείται ότι θα φτάσει γύρω στον Σεπτέμβριο ή τον Οκτώβριο, αλλά δεν θα είναι η μεγάλη εορταστική κυκλοφορία της Nintendo.\nΘα αποκαλυφθεί ο νέος τίτλος του εμβλήματος της πυρκαγιάς\nΑν και οι παίκτες του Fire Emblem είχαν το πρόσφατο Fire Emblem: Three Houses για να τους διασκεδάζουν, ένα νέο παιχνίδι Fire Emblem είναι επίσης πιθανό να παρουσιαστεί στην παρουσίαση της Nintendo E3 2021. Ωστόσο, οι λεπτομέρειες είναι ελάχιστες για τον συγκεκριμένο τίτλο. Επιπλέον, δεν είναι σαφές εάν αυτό θα είναι ένα νέο παιχνίδι ή απλώς ένα remake ενός υπάρχοντος παιχνιδιού.\nΔιαβάστε περισσότερα: Οι διαδικτυακές βελτιώσεις του Nintendo Switch ενδέχεται να έρθουν το 2021\nMario Kart - Nintendo E3 2021 Reveal\nΊσως η πιο συναρπαστική ανακοίνωση που έρχεται στην παρουσίαση της Nintendo E3 2021 αυτή ενός νέο Mario Kart παιχνίδι. Είναι ενδιαφέρον ότι ο διαρρήκτης δήλωσε ότι ο Mario Kart έχει δουλέψει ασταμάτητα για μια περίοδο περίπου τριών ετών.\nΣυναρπαστικά, το παιχνίδι φημολογείται επίσης ότι είναι Η μεγάλη γιορτινή αποκάλυψη της Nintendo , με προγραμματισμένη κυκλοφορία γύρω στο Δεκέμβριο ή τον Ιανουάριο. Εάν είναι σωστό, οι παίκτες μπορούν να ανυπομονούν για περισσότερες σφαγές στο Mario Kart μέχρι το τέλος του έτους.\nΣε μια μάλλον εκπληκτική τροπή των γεγονότων, η Zippo το αποκάλυψε επίσης Ντετέκτιβ Πικάτσου 2 μπορεί να αποκαλυφθεί σε ένα Pokemon Presents πριν το Ε3. Αν και ίσως δεν είναι τα νέα για τα Pokemon που αναζητούν οι θαυμαστές, μετά την αποκάλυψη δύο νέων παιχνιδιών Pokemon νωρίτερα φέτος.\nΠαρόλα αυτά, περισσότερες διαρροές έδειξαν ότι α Η μεγάλη αποκάλυψη έρχεται τόσο για τα Pokémon όσο και για τη Zelda σχετικά σύντομα. Για την ώρα, οι θαυμαστές θα πρέπει να ικανοποιηθούν με μια νέα ταινία Pokemon.\nΜιλώντας για το Zelda, με τη σειρά να γιορτάζει την 35η επέτειό της φέτος, δεν υπάρχει καλύτερη στιγμή για νέα που σχετίζονται με το Zelda. Δυστυχώς, ωστόσο, οι παίκτες πιθανότατα δεν θα πάρουν στα χέρια τους το Breath of the Wild 2 το 2021. Παρόλο που, το παιχνίδι θα εμφανιστεί στην παρουσίαση της Nintendo E3 2021, πιθανότατα ένα τρέιλερ παιχνιδιού ή κάτι παρόμοιο.\nΕίναι ενδιαφέρον ότι υπάρχουν και μερικά φημολογούμενα remasters Legend of Zelda HD που υποτίθεται ότι επιβεβαιώνονται για την εκδήλωση. Σύμφωνα με νέες πληροφορίες, αυτοί οι τίτλοι είναι βέβαιο ότι θα φτάσουν στην Ε3 φέτος. Ενώ η παραγωγή BOTW 2 έχει επηρεαστεί σε μεγάλο βαθμό από την πανδημία.\nΜε τη φήμη ότι Η Nintendo σχεδιάζει να αποκαλύψει το Nintendo Switch Pro της n, οι παίκτες έχουν σίγουρα πολλούς νέους τίτλους να περιμένουν.\nΕπιπλέον, με πόσο ισχυρό διαμορφώνεται το Switch Pro , τα τελευταία παιχνίδια της Nintendo που ανακοινώθηκαν στην E3 2021 μπορεί να φαίνονται απίστευτα στη νέα κονσόλα.\nΡίξτε μια ματιά στο Reddit Θέση για τον εαυτό σας, το οποίο περιγράφει τις διαρροές της Zippo για τη φετινή εκδήλωση E3. Απλώς θυμηθείτε, αυτό υπόκειται σε αλλαγές και μέχρι στιγμής δεν έχει επιβεβαιωθεί.\nΟι «διαρροές» της Zippo για τα σχέδια της Nintendo φέτος από GamingLeaksAndRumours\nΩστόσο, υπάρχει και η ανησυχία ότι Η Nintendo ενδέχεται να υποστεί ελλείψεις ανταλλακτικών πριν από την κυκλοφορία του Switch Pro . Παρόλα αυτά, φαίνεται να υπάρχουν πολλά νέα παιχνίδια και εκπλήξεις για να συνεχίσουν οι παίκτες.\nΒρέθηκαν προβλήματα με την εγγραφή του Battlefield 2042\nΟι θαυμαστές της Warzone απογοητευμένοι στο «Boring» Vanguard Reveal Event


Nokia 2.2 - Διέρρευσε επίσημο render λίγο πριν την ανακοίνωση - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική / ΕΙΔΗΣΕΙΣ / SciTech / Nokia 2.2 – Διέρρευσε επίσημο render λίγο πριν την ανακοίνωση\nΑλέξανδρος Μυρωδιάς 07/06/2019 SciTech, ΚΟΣΜΟΣ Αφήστε Σχόλιο\nΗ Nokia Mobile έχει προγραμματίσει μια εκδήλωση για σήμερα στην Ιταλία όπου θα παρουσιάσει τουλάχιστον δύο νέα τηλέφωνα. Μία από αυτές τις νέες συσκευές μπορεί να είναι το Nokia 2.2 και λίγο πριν την εκδήλωση ο Evan Blass (@evleaks) διέρρευσε ένα επίσημο render της συσκευής.\nΗ render εικόνα του Nokia 2.2 δείχνει ότι το τηλέφωνό διαθέτει μια οθόνη με εγκοπή τύπου σταγόνας και λεπτά πλαίσια στο αριστερό, το δεξιό και το πάνω μέρος. Το πηγούνι είναι μεγαλύτερο και φιλοξενεί το λογότυπο της Nokia.\nΤο πίσω μέρος του smartphone φαίνεται να είναι κατασκευασμένο από γυαλί και φέρει μια μονή κάμερα μαζί με ένα LED φλας στο κέντρο του επάνω μέρους. Στο κάτω δεξιό μέρος της πλάτης υπάρχει αυτό που μοιάζει με ηχείο ακριβώς δίπλα στο λογότυπο Android One που βρίσκεται στη μέση.\nΆλλα στοιχεία που μπορούν να εξακριβωθούν από αυτό το render είναι τα πλήκτρα ήχου και ενεργοποίησης στη δεξιά πλευρά του τηλεφώνου, ένα ειδικό πλήκτρο για το Google Assistant στα αριστερά και η υποδοχή ακουστικών 3,5 mm στην κορυφή.\nΔεν γνωρίζουμε τις προδιαγραφές του τηλεφώνου, αλλά αναμένουμε ότι θα έχει αναβαθμισμένα εσωτερικά τεχνικά χαρακτηριστικά και ελπίζουμε ότι η HMD Global θα διατηρήσει την μπαταρία χωρητικότητας 4.000 mAh από τον προκάτοχό της ή να ενσωματώσει μια μεγαλύτερη.\nΑναμένεται να μάθουμε περισσότερα για το Nokia 2.2 από στιγμή σε στιγμή.\nTags NOKIA 2.2 ΕΚΔΗΛΩΣΗ ΚΙΝΗΤΑ ΤΗΛΕΦΩΝΑ\nΠρόσκληση στην Εκδήλωση «Σπουδές στο Ελληνικό Μεσογειακό Πανεπιστήμιο» στο Ρέθυμνο Τη Δευτέρα 8 Ιουλίου 2019 το Ελληνικό …


ΤΕΤΑΡΤΗ 05 ΑΥΓ 2020 | 22:52\n/ 25/08/2019, 19:10\nΠρωταθλητές ο ΣΚΑΪ, το Πρώτο Θέμα και ο Μαρινάκης\nΓνωρίζαμε ότι τα περισσότερα ελληνικά συστημικά ΜΜΕ είναι κρατικοδίαιτα. Εξαρτούσαν και συνεχίζουν να εξαρτούν τη βιωσιμότητά τους σε μεγάλο βαθμό από την κρατική διαφήμιση, το ύψος της οποίας ποικίλει από μέσο σε μέσο ανάλογα με τις διασυνδέσεις του κάθε ιδιοκτήτη στην κυβέρνηση και το κράτος.\nΗ προηγούμενη κυβέρνηση επιχείρησε με το Μητρώο Επιχειρήσεων Ηλεκτρονικών Μέσων Ενημέρωσης να βάλει μια τάξη, αλλά η κρατική διαφήμιση εν τέλει μειώθηκε δραστικά στην πράξη μόνο στα Υπουργεία των οποίων η πολιτική ηγεσία είχε τη βούληση να το κάνει. Χαρακτηριστικό παράδειγμα το Υπουργείο Υγείας, επί θητείας Ανδρέα Ξανθού και Παύλου Πολάκη.\nΠρόσφατα ωστόσο έπεσα πάνω σε κάποια έγγραφα που υποχρεούνται βάσει νόμου να δημοσιοποιούν οι τράπεζες σχετικά με τα ετήσια έξοδα της διαφημιστικής τους προβολής. Από τις 4 συστημικές τράπεζες, μόνο οι δυο για τις οποίες βρήκα στοιχεία, η τράπεζα Πειραιώς και η Alpha Bank έδωσαν για διαφήμιση στα ΜΜΕ, το 2018, 21 εκατομμύρια ευρώ.\nΚαι πάμε τώρα στην τράπεζα Πειραιώς. Στον Alpha έδωσε 342 χιλιάδες ευρώ για την τηλεοπτική του επιχείρηση ενώ 89 χιλιάδες ευρώ έδωσε για το ραδιόφωνο του. 121 χιλιάδες ευρώ εισέπραξε το Open TV του Σαββίδη, ενώ η Alter Ego του Βαγγέλη Μαρινάκη κάτι παραπάνω από 704 χιλιάδες ευρώ. Πάνω από 1.000.000 ευρώ πήρε ο Ant1 ενώ το Πρώτο Θέμα περισσότερα από 700.000 ευρώ. Η Καθημερινή εισέπραξε 734 χιλιάδες ευρώ ενώ το ΣΚΑΙ 445 χιλιάδες ευρώ. Τέλος το Star εισέπραξε 311 χιλιάδες ευρώ.\nΣε μόλις έναν χρόνο και από δυο μόνο τράπεζες, καθώς για τις άλλες δυο συστημικές όπως προανέφερα δεν κατάφερα να βρω στοιχεία, ο όμιλος του Γιάννη Αλαφούζου έβγαλε κοντά 2,5 εκατομμύρια ευρώ. Το Πρώτο Θέμα εισέπραξε περισσότερο από ένα εκατομμύριο ευρώ ενώ και η τηλεοπτική εταίρια του Βαγγέλη Μαρινάκη έβγαλε κοντά στο 1,5 εκατομμύριο ευρώ.\nΚοιτώντας ωστόσο τη διαφημιστική δαπάνη συνολικά αυτό που συμπέρανα είναι ότι το ύψος του ποσού που δίνεται δεν έχει να κάνει καθόλου με την επισκεψιμότητα και το μέγεθος του κάθε μέσου. Η εφημερίδα Φιλελεύθερος και το site liberal.gr που έχουν κοινό ιδιοκτήτη για παράδειγμα, πήραν από τις δυο τράπεζες το 2018 παραπάνω από 200 χιλιάδες ευρώ. Ο Φιλελεύθερος είναι μια καθημερινή εφημερίδα που δεν πουλάει πάνω από 2,500 φύλλα. Αποτελεί ωστόσο κάτι σαν ανεπίσημη εφημερίδα της Νέας Δημοκρατίας, οπότε ίσως να έπαιξε και αυτό κάποιον ρόλο. Ενδεχομένως το θέμα να μην είναι πόσοι τη διαβάζουν αλλά ποιοι, άλλη εξήγηση δεν μπορώ να βρω ειλικρινά.\nΔυστυχώς το payroll των τραπεζών περιλαμβάνει εκατοντάδες ακόμα μέσα. Κάποια από αυτά- πραγματικά ελάχιστα- εισπράττουν ποσά που θεωρητικά τα δικαιολογούν με βάση το μέγεθος τους, κάποια άλλα- τα περισσότερα για την ακρίβεια- ωστόσο όχι. Στη λίστα βρίσκονται και 3 τοπικά μέσα ενημέρωσης, εκ των οποίων το 1 εισέπραξε 16.000 ευρώ και την τηλεοπτική του συχνότητα την παρακολουθούν οριακά μόνο οι οικογένειες του ιδιοκτήτη και των παρουσιαστών.\nΤο μεγαλύτερο μέσο της περιοχής και πρώτο ολόκληρης της ελληνικής περιφέρειας, δεν βρίσκεται για ακόμα μια φορά σε καμία από τις δυο λίστες. Ο λόγος φυσικά για το thebest.gr και δεν πειράζει, ας ευλογήσουμε και λίγο τα γένια μας. Αν βρισκόμασταν άλλωστε σε κάποια τέτοια λίστα πληρωμών δεν θα διαβάζατε αυτή τη στιγμή αυτό το άρθρο. Διαδικτυακά Site με το 1/3 της δικής μας επισκεψιμότητας μάλιστα, εισέπραξαν ακόμα και 50.000 ευρώ, μόνο για το 2018.\nΜαζί λοιπόν με την κρατική διαφήμιση και η τραπεζική, αποτελεί βασική πηγή χρηματοδότησης των περισσότερων ελληνικών μέσων ενημέρωσης. Στην πράξη λοιπόν διακυβεύεται η ανεξαρτησία του Τύπου και εκφυλίζεται το αγαθό της ενημέρωσης. Ποιο από αυτά τα κορυφαία μέσα που εισπράττουν δυσθεώρητα ποσά άσκησαν κριτική στις τράπεζες τα προηγούμενα χρόνια για τις πρακτικές τους, που συνέβαλαν σε μεγάλο βαθμό στη δημιουργία της οικονομικής κρίσης; Κανένα φυσικά. Ξέρετε εσείς κανέναν που πληρώνει για να του βγάζουν τα άπλυτα στη φόρα;


Αρχή Νέας Αγωνιστικής Χρονιάς - Προπαρασκευαστική Περίοδος - iCycling.gr\nΑρχή Νέας Αγωνιστικής Χρονιάς - Προπαρασκευαστική Περίοδος\nΚείμενο: Παναγιώτης "Μαρέντος" Μαρεντάκης\nΔημοσιεύθηκε : 14 Νοεμβρίου 2008\nΑρχή Νέας Αγωνιστικής Χρονιάς\nΌπως είχαμε προαναφέρει σε παλαιότερο άρθρο μας η μεταβατική περίοδος έχει καταλυτική σημασία διότι οι αθλητές ξεκουράζονται ψυχολογικά και σωματικά για να μπορέσουν να ανταπεξέλθουν στις απαιτήσεις της νέας αγωνιστικής χρονιάς! Η μεταβατική περίοδος είναι ο σύνδεσμος μεταξύ της χρονιάς που πέρασε και της νέας που έρχεται συνήθως με περισσότερες απαιτήσεις! Στην αρχή αυτής της περιόδου γίνεται ο προγραμματισμός της νέας χρονιάς.\nΓια το σχεδιασμό του ετήσιου προπονητικού πλάνου θα πρέπει:\nΝα έχει αποφασιστεί η κορύφωση της απόδοσης σε ποια χρονική περίοδο την επιθυμούμε.\nΑν είναι διπλή ή μονή κορύφωση.\nΝα έχουμε προσδιορίσει τα συνολικά ετήσια χιλιόμετρα.\nΝα κατανεμηθούν στους μεσόκυκλους και μικρόκυκλους.\nΣε κάθε μεσόκυκλο επιβάλλεται να γνωρίζουμε τι επιδιώκουμε να επιτευχθεί ως προς την απόδοση μας θέτοντας κάποιους προπονητικούς στόχους.\nΗ νέα χρονιά αρχίζει με την Προπαρασκευαστική περίοδο στην οποία ουσιαστικά οι αθλητές προετοιμάζονται για να μπορέσουν ουσιαστικά να ανταποκριθούν στην επόμενη φάση της προετοιμασίας, την περίοδο της Βάσης. Στην προπαρασκευαστική περίοδο προετοιμάζεται το σώμα για να δεχτεί το φορτίο της περιόδου που ακολουθεί. Οι προπονήσεις γίνονται σε χαμηλούς ρυθμούς και κύριο μέλημα είναι να δημιουργήσουμε καλή φυσική κατάσταση! Αυτό μπορούμε να το επιτύχουμε και με άλλες δραστηριότητες όπως κολύμπι, τρέξιμο, σκι. Σε αυτή την φάση οι αθλητές μπορούν να διορθώσουν και κάποιες ατέλειες στο πεταλάρισμα και το στυλ τους καθώς οι χαμηλοί ρυθμοί της προπόνησης συνδράμουν σε τέτοιες ενέργειες. Τα κομμάτια δύναμης και χρονομέτρου πραγματοποιούνται για να επανέλθει το κυκλικό πεταλάρισμα και να προετοιμαστούν τένοντες και μυς για την επόμενη περίοδο! Τέλος, παράλληλα -κατά την άποψη μου- θα πρέπει να διεξάγονται και προπονήσεις με βάρη δύο με τρείς φορές.


Ζήστε τον απόλυτο τρόμο στο νέο gameplay video του MADiSON - Bossfight.gr\nΖήστε τον απόλυτο τρόμο στο νέο gameplay video του MADiSON\nΑκόμη ένα Horror παιχνίδι εμπνευσμένο από το P.T\nΚωνσταντίνος Κρεμμύδας Follow on Twitter Send an email 16 Νοεμβρίου 2021\nΣτη δημοσιότητα δόθηκε ένα νέο gameplay video από το νέο επερχόμενο ψυχολογικό παιχνίδι τρόμου πρώτου προσώπου ονόματι MADiSON. Το παιχνίδι αναπτύσσεται από την εταιρεία Nosebleed Games και έρχεται να στοιχειώσει τα όνειρά μας το 2022.\nΤι θα κάνατε αν ξυπνούσατε σε ένα κλειδωμένο σκοτεινό δωμάτιο και τα χέρια σας να είναι γεμάτα αίμα; Στο MADiSON παίζετε ως τον Luca και θα αναγκαστείτε να υπομένετε στα άγρια βασανιστήρια από τον δαίμονα MADiSON ο οποίος θέλει να συνεχίσει μια τελετή που ξεκίνησε πριν από δεκαετίες.\nΈχοντας στην κατοχή σας μια φωτογραφική μηχανή, θα πρέπει να συνδέσετε τον ανθρώπινο κόσμο με το υπερπέραν ενώ τραβάτε φωτογραφίες και προσπαθείτε να λύσετε γρίφους, να εξερευνήσετε το περιβάλλον σας και φυσικά να επιβιώσετε τον τρόμο.\nΤο παιχνίδι είναι ήδη διαθέσιμο στο Steam και μπορείτε να το κάνετε Wishlist.\nΤο MADiSON αναμένεται να κυκλοφορήσει στις 7 Ιανουαρίου για PC.


Αλάτι (κι "άγιος ο θεός") - Greek Aquarist's Boards - Φόρουμ συζητήσεων γιά το χόμπυ του Ενυδρείου\nΠολλά λέμε για τα "καλά" που έχει το αλάτι, πάνω-κάτω ξέρουμε τις δοσολογίες... αλλά γιατί το αλάτι "κάνει καλό"?... και πως "δουλεύει"?\nΒιολόγος δεν είμαι, αλλά όταν έχεις σχεδόν όλη τη σωρευμένη γνώση της ανθρωπότητας στα πόδια σου - η καλύτερα στα χέρια σου, αφού με αυτά χειρίζεσαι το πληκτρολόγιο του υπολογιστή, με λίγο η πολύ ψάξιμο βρίσκεις τις απαντήσεις.\nΧλωριούχο Νάτριο λοιπόν. Ενα αντιπαρασιτικό φάρμακο. Ενα γενικής χρήσης τονωτικό. Μια ουσία που βοηθάει στην επούλωση τραυμάτων. Γνωστό εδώ και χιλιάδες χρόνια για την ικανότητά του να συντηρεί τρόφιμα για μεγάλο χρονικό διάστημα. Μας παρέχεται απλόχερα από μια "εταιρία" μη κερδοσκοπικού χαρακτήρα: τη Φύση.\nΚατ' αρχήν μερικά φαινομενικά άσχετα πράγματα, που όμως βοηθούν στην κατανόηση του "τρόπου λειτουργίας" του αλατιού.\nΗ κυτταρική μεμβράνη της συντριπτικής πλειοψηφίας των κυττάρων όλων των γνωστών μορφών ζωής, είναι "ημιπερατή". Αυτό σημαίνει οτι "αφήνει να την διαπεράσουν" κάποια συστατικά, ενώ "μπλοκάρει" κάποια άλλα. Κάτι σαν κόσκινο δηλαδή.\nΣτην περίπτωση των κυττάρων, αυτό που "περνάει" είναι το νερό, ενώ αυτό που "μπλοκάρεται" είναι τα άλατα.\nΤην λέξη "όσμωση" την έχουμε ακούσει όλοι λίγο-πολύ. Θα μπορούσαμε να την χαρακτηρίσουμε σαν μια "παραξενιά" της φύσης. Τι είναι όσμωση;\nΑς πούμε οτι έχουμε ένα δοχείο, άδειο κατ' αρχήν, και το χωρίζουμε σε δύο "διαμερίσματα" με μια τέτοια ημιπερατή μεμβράνη. Βάζουμε στο πρώτο διαμέρισμα νερό φτωχό σε άλατα ("μαλακό"), ενώ στο δεύτερο διαμέρισμα νερό με πολλά άλατα (σκληρό).\nΗ "παραξενιά" της φύσης έγκειται στο οτι τα "δύο νερά" που χωρίζονται από την ημιπερατή μεμβράνη έχουν την τάση να "εξομοιωθούν" στη σκληρότητά τους - να έρθουν σε μια "οσμωτική ισορροπία". Αυτό μπορεί να γίνει μόνο αν μεταφερθεί νερό από το πρώτο διαμέρισμα στο δεύτερο διαμέσου της μεμβράνης. Η κίνηση αυτή του νερού από "μαλακό" προς "σκληρό" λέγεται όσμωση. Το αντίθετο, ένας "εξαναγκασμός του ανθρώπου προς το νερό" να κινηθεί αντίθετα/αντίστροφα λέγεται "αντίστροφη όσμωση" (χμμμ, κάπου έχω ξανακούσει αυτήν την "αντίστροφη όσμωση"... που άραγε?)\nΠάμε "στο ζουμί" τώρα.\nΕιναι γνωστό οτι το ανθρώπινο σώμα αποτελείται κατά 70% περίπου από νερό. Αυτό όμως δεν συμβαίνει μόνο στο ανθρώπινο σώμα, αλλά και στα ψάρια και στα παράσιτα... οχι απαραίτητα με την ίδια αναλογία, αλλά οτιδήποτε ζωντανό εχει πολύ νερό μέσα του...\nΑς ξεκινήσουμε από τα παράσιτα (του "γλυκού νερού"). Πρωτόγονοι οργανισμοί. Αν το νερό στο οποίο ζουν "ξαφνικά" αποκτήσει περισσότερα άλατα από αυτά που έχουν "συνηθίσει" τα παράσιτα, τότε συμβαίνει κάτι κακό γι αυτά. Λόγω της αλλαγής της οσμωτικής ισορροπίας, "χάνουν" νερό που μεταφέρεται στο περιβάλλον, δηλαδή αφυδατώνονται. Και μάλιστα, μπορεί να αφυδατωθούν μέχρι θανάτου. Γι αυτό λοιπόν το αλάτι είναι ένα πολύ καλό αντιπαρασιτικό. Σκοτώνει μικροοργανισμούς και παράσιτα χωρίς να απαιτούνται πιθανόν επικίνδυνες χημικές ουσίες.\nΤα "πτώματα" αυτών των μικροοργανισμών η/και παρασίτων είναι τα "υπολείμματα" μιας "θεραπείας με αλάτι". Ως γνωστόν, οποιοδήποτε πτώμα γίνεται με τον καιρό ένα πρώτης τάξης λίπασμα.\nΤα υπολείμματα μιας οποιασδήποτε θεραπείας με χημικά μέσα, εκτός από τα πτώματα των μικροοργανισμών η/και παρασίτων, είναι διάφορα "κακά πράγματα" που θα πρέπει να φροντίσουμε να απομακρυνθούν από το ενυδρείο.\nΠάμε στα ψάρια τώρα.\nΤο ίδιο "κακό" που κάνει το αλάτι στα παράσιτα, το προκαλεί και στα ψάρια: αφυδάτωση.\nΟμως, τα ψάρια είναι πολύ πιο εξελιγμένοι οργανισμοί και αντέχουν πολύ περισσότερο στο αλάτι και την αφυδάτωση που τους προκαλεί.\nΤα ψάρια γλυκού νερού ζουν σε ένα περιβάλλον μόνιμα "υποτονικό". Οχι με την έννοια της βαρεμάρας...\nΑν πάμε σε ένα φαρμακείο και ζητήσουμε "ισοτονικό διάλυμα για ενδοφλέβια χρήση" θα μας δώσουν ένα "αλατόνερο" !\nΔηλαδή καθαρό νερό με 0,9% χλωριούχο νάτριο. "Ισοτονικό" σημαίνει οτι αν το βάλουμε στο αίμα μας, τα ερυθρά αιμοσφαίρια π.χ. δεν θα αφυδατωθούν, δεν θα πάθουν τίποτα. Γιατί αυτό το "0,9% αλάτι" βρίσκεται σε "οσμωτική ισορροπία" με το "δικό μας σώμα". Παρ' όλα τα εκατομμύρια χρόνια εξέλιξης, τα ψάρια μοιάζουν σε αυτό το χαρακτηριστικό με τον άνθρωπο. Και για τα ψάρια, "ισοτονικό" είναι το διάλυμα 0.9% αλατιού. Οτιδήποτε παρακάτω είναι "υποτονικό", οτιδήποτε παραπάνω "υπερτονικό".\nΤο νερό των ποταμιών και των λιμνών όπου ζουν σε φυσιολογικές συνθήκες τα ψάρια του γλυκού νερού, είναι υποτονικό - έχει (πολύ) λιγότερο από 0,9% άλατα (0,9% σημαίνει εννέα χιλιάδες ppm !)\nΤα ψάρια για να ανταποκριθούν σε αυτές τις "δύσκολες" συνθήκες διαβίωσης, ανέπτυξαν "αμυντικούς μηχανισμούς". Ο κυριώτερος είναι τα λέπια. Αυτά δεν είναι ημιπερατά, αλλά αδιαπέραστα. Τα βράγχια όμως, δεν είναι αδιαπέραστα. Ετσι, το "μαλακό" σε σχέση με το σώμα τους νερό, συνεχώς "εισβάλλει" στον οργανισμό μέσω των βραγχιων. Για να μην "φουσκώσουν και εκραγούν" από τη συνεχή απορρόφηση νερού, τα ψάρια παρουσιάζουν μια "24ωρη ακράτεια ούρων". Είναι ένας δεύτερος μηχανισμός άμυνας αυτό το "μόνιμο κατούρημα", ωστε να αποβάλλουν νερό. Το dropsy είναι μια μορφή ανωμαλίας/δυσκολίας στην "μόνιμη ούρηση". Δεν αποβάλλεται νερό και τα ψάρια πρήζονται (πέρα από την αιμόλυση που προκαλείται).\nΕνα ψάρι στρεσαρισμένο η προσβεβλημένο από παράσιτα, δυσκολεύεται να αποβάλλει το νερό που εισβάλλει στο σώμα του.\nΠως όμως το αλάτι προστατεύει τα ψάρια? (το οτι σκοτώνει παράσιτα το είδαμε).\nΠροσθέτοντας αλάτι στο νερό, αυξάνονται τα άλατα και μειώνεται η "οσμωτική διαφορά νερού-ψαριού". Δηλαδή μειώνεται η ποσότητα του νερού που "εισβάλλει" στο ψάρι, "ανακουφίζοντάς το" από το "ζόρι" της συνεχούς αποβολής νερού.\nΑν "κάνουμε" το νερό του ενυδρείου "ισοτονικό", τότε η "εισβολή" νερού ουσιαστικά μηδενίζεται. Και η επούλωση τραυμάτων επιταχύνεται.\nΕνα υποτονικό διάλυμα περίπου 0,3% "εξαναγκάζει" τα κύτταρα του ψαριού που εκκρίνουν βλέννα σε μεγαλύτερη παραγωγή βλέννας. Αυτή η βλέννα προστατεύει το ψάρι απέναντι σε παράσιτα η βακτηρίδια, αλλά ως ενα σημειο και από αλλαγές θερμοκρασίας.\n"Χαμηλότερα" υποτονικά διαλύματα έχουν ως αποτέλεσμα την "διέγερση" του μεταβολισμού του ψαριού, οπότε "καλυτέρευση" της υγείας του.\nΕλαφρώς υπερτονικά διαλύματα (της τάξης του 1%) χρησιμοποιούνται για "χρονοβόρες" μεταφορές ψαριών (σε μεγάλες αποστάσεις).\nΙσχυρά υπερτονικά διαλύματα (μέχρι και 3% για δίσκους) προκαλούν "οσμωτική πίεση" στα ψάρια, "καψίματα" στο δέρμα, αλλά και υπερβολική παραγωγή βλέννας που καταπολεμά οχι μόνο τα παράσιτα και μικρόβια, αλλά και τους μύκητες. "Ξεκολλάει" επίσης από το σώμα των ψαριών οποιοδήποτε "σκουπίδι".\nΕτσι, πολλά προβλήματα αντιμετωπίζονται με το ανάλογο διάλυμα...\nΑλλά μην ξεχνάμε οτι όσο πιο "δυνατό" είναι το διάλυμα, τόσο πιο μικρός πρέπει να είναι ο χρόνος έκθεσης των ψαριών σε αυτό. Και οτι, βασικά, το αλάτι είναι καλό αντιπαρασιτικό για "εξωπαράσιτα".\nΤο βασικότερο όμως, είναι οτι τα ψάρια γλυκού νερού δεν "έχουν φτιαχτεί" για να ζουν σε "αλατισμένο" περιβάλλον. Ο οργανισμός τους είναι φτιαγμένος για νερό χωρίς αλάτι. Η μόνιμη χρήση αλατιού κάνει περισσότερο κακό παρά καλό.\n1. Καλό είναι να έχουμε κάποια ποσότητα αλατιού πάντα διαθέσιμη ωστε σε περίπτωση εμφάνισης προβλήματος να γίνεται αμέσως μια "ήπια επιθετική" αντιμετώπιση.\n2. Το αλάτι (για τα ψάρια γλυκού νερού) είναι φάρμακο και ως τέτοιο θα πρέπει να το αντιμετωπίζουμε. Οπως δεν συνίσταται να "ανακατεύουμε" χημικά φάρμακα, έτσι δεν πρέπει να "ανακατεύουμε" αλάτι και κάποιο χημικό φάρμακο.\n3. Καλό είναι να υπάρχει μια γυάλα η ένα ενυδρειάκι 5-10 λίτρων, ώστε στην περίπτωση που θα χρειαστεί ισχυρό υπερτονικό διάλυμα, να μην κάνουμε "θαλασσινό" το ενυδρείο.\nΥΓ.1: Οποιαδήποτε παρατήρηση/διόρθωση/διευκρίνιση είναι αποδεκτή και επιβεβλημένη, για να μην διαβάζουν "φούμαρα" οι αναγνώστες.\nΥΓ.2: Σε περίπτωση που το παρόν ποστ θεωρηθεί χρήσιμο, και αφού γίνουν διορθώσεις/διευκρινίσεις, μπορεί να εμπλουτιστεί και με σχέδια/εικόνες η "τυπικές δοσολογίες" ανά είδος ψαριού, για να γίνει πιο κατανοητό. Οπως επίσης και με τα αποτελέσματα/παρενέργειες που έχει το αλάτι στα φυτά (και στα ψάρια χωρίς λέπια...).\nΕνω τα ψάρια δεχονται καλά την αποτομη αυξηση της αλατοτητας, δεν συμβαινει το ιδιο και με το αντιθετο.\nΓιαυτο μετα απο καθε θεραπεια με αλατι, καλο ειναι να γινονται μικρες συχνες αλλαγες νερου ωστε η αλατοτητα να επανελθει με ομαλο και αργο τροπο.\nΤελευταία επεξεργασία από το χρήστη Tolis : 21-10-06 στις 12:38\nΤο βαθμολογω με 4μιση αστερια επειδη δεν εχει φωτογραφικο υλικο!\nΝομιζω οτι πρεπει να γινει αρθρο για το περιοδικο.\nRe: Αλάτι (κι "άγιος ο θεός")\nΗ "παραξενιά" της φύσης έγκειται στο οτι τα "δύο νερά" που χωρίζονται από την ημιπερατή μεμβράνη έχουν την τάση να "εξομοιωθούν" στη σκληρότητά τους - να έρθουν σε μια "οσμωτική ισορροπία".\nΣιγά μην το κάνουν....\nΕδώ μήπως έχεις κάνει κάποιο λάθος?\nΗ φύση δεν εχει μεμβράνη.\nΠως θα εξομοιωθεί η σκληρότητα που λές εφόσον το μαλακό νερό πάει προς το σκληρό και περνάει μέσα απο μεμβράνη?\nΑν δεν υπήρχε η μεμβράνη τότε θα συμφωνούσα\nΑν εξομειωθούν όπως γράφεις θα πρέπει να έχουν και την ιδια στάθμη\nΚαι τέλος δεν κάνεις αναφορά στο τι σημαίνει οσμωτική πίεση\nΑχ αχ πως μαρέσει να σου βρίσκω bugs\nΚοστα μιν ψαξις να μου βρης ορθογραφεικα λαθοι\nτην ίδια γνώμη είχα όταν το διάβασα.! πολύ καλό. θα έλεγα να έρθεις και σε καμιά συνάντηση να τα πούμε και απο κοντά και να γνωριστούμε.\nΑποστολή προσωπικού μηνύματος στον/στην: dim\nΑναζήτηση όλων των μηνυμάτων του χρήστη: dim\nΧάριν απλότητας... αν "μπλέξουμε" με στάθμες, πάμε αλλού. Το έγραψα με αυτόν τον απλουστευτικό τρόπο κυρίως για να γίνει "αντιπαράθεση" με την κυτταρική μεμβράνη. H πολλή βιολογία ή η πολλή φυσική θα γινόταν "βαρετές".\nΠάλι χάριν απλότητας...Αμα θες, γράψε εσύ με απλά λόγια τι είναι οσμωτική πίεση - εγώ δεν τα κατάφερα...\nH τι ρόλο παίζουν τα στοιχεία Golgi, η ATP και τα ριβοσώματα\nΗ τον τρόπο με τον οποίο το αλάτι "αντιμετωπίζει" μεγάλες συγκεντρώσεις νιτρικών αλάτων...\nΑμα "πέσουμε" στη παγίδα να εξηγούμε (να προσπαθούμε να εξηγούμε) τι ακριβώς "παίζεται".... το χάσαμε το παιχνίδι. Υπάρχουν ειδικοί επιστήμονες που τα ξέρουν καλύτερα από μας.\nΤο κείμενο δεν απευθυνόταν σε "πειραγμένους" σαν και σένα\nΚαι τέλος... έγραψα\n"ΥΓ.1: Οποιαδήποτε παρατήρηση/διόρθωση/διευκρίνιση είναι αποδεκτή και επιβεβλημένη, για να μην διαβάζουν "φούμαρα" οι αναγνώστες".\nΟκ, την παρατήρηση την έκανες...\nΔιόρθωση/διευκρίνιση δεν βλέπω...\nΔιευκρίνισέ μας λοιπόν τι είναι η "οσμωτική πίεση"...\nΑ, και ει δυνατόν, με απλά λόγια, πως το αλάτι βοηθάει σε περίπτωση υψηλών νιτρικών\nΣωστός και όπως έπρεπε, κατατοπιστικότατος.\nΘα συμφωνήσω με το να γράφονται σε τέτοιο στυλ οι θεματολογίες παρομοίων posts, ένεκα απλότητας και κατανόησης.\n"Εκλαίκευση" αυτο θελουμε!\nΟ μοντερατορ να το επισυναψει στην κορυφη των επισημασμενων!\nΘελω εκλαίκευση και απο τον λασαλ!!!\nΠάρα πολύ καλό άρθρο. Μπράβο στον Κώστα. Ένα κάρμα από εμένα pls...\n(όχι δεν μπέρδεψα τα forums).\nΓια να μην υπάρχουν μπερδέματα με τις αναλογίες...\n1% = 10γρ/λίτρο = 10.000 ppm. Με βάση αυτή την εξίσωση, υπολογίστε ανάλογα...\nΙσοτονικό είναι το 0,9% = 9γρ/λίτρο = 9.000 ppm.\nΥπάρχει ο "κουταλάτος" τρόπος, δηλαδή ένα κουταλάκι του γλυκού είναι 5 γραμμάρια αλάτι και μια κουταλιά της σούπας είναι 15 γραμμάρια αλάτι. Για ευνόητους λόγους, εγώ τουλάχιστον αυτό το απορρίπτω.\nΕνας ευκολότερος τρόπος είναι "αλάτι/δεκάλιτρο" - είναι πιο εύκολο να ζυγιστεί το αλάτι. Εχουμε και μεγαλύτερη ακρίβεια στις μετρήσεις σε σχέση με τα κουτάλια... μια ηλεκτρονική ζυγαριά κουζίνας είναι πάμφθηνη και εκτός από τα ενυδρεία, βοηθάει και στην μαγειρική...\nΜε τον "αλάτι/δεκάλιτρο" τρόπο, έχουμε:\nΑπό προσωπική εμπειρία, υποτονικά διαλύμετα μέχρι 0,3% δεν "ενοχλούν" καθόλου υγροφίλες, java moss, anubias και bacopa monnieri. "Ενοχλούν" όμως φυτά γλάστρας, λουλούδια κλπ. Οπότε, καλό είναι το αλατισμένο νερό να μη χρησιμοποιείται για πότισμα...\nΟι αναλογίες αυτές δεν είναι "κρίσιμες". Ο "κουταλάτος" τρόπος μέτρησης είναι μια χαρά... αλλά για να ξέρουμε τι μας γίνεται, καλύτερα η ηλεκτρονική ζυγαριά...\nΕπίσης, σε περίπτωση εμφάνισης ΝΟ2, 30 φορές την ποσότητα νιτρωδών. Πχ, αν μετρήσουμε 0,5 mg/l (δηλαδή 0,5 ppm) ΝΟ2, τότε χρειάζεται αλάτι 15 ppm. Αυτό είναι πολύ λίγο (0,0015% δηλαδή ενάμισι γραμμάριο σε 100 λίτρα...).\nΚαλή διάλυση του αλατιού στο νερό ωστε να αποφευχθούν "καψίματα".\nΑερόπετρα σε περίπτωση υπερτονικών διαλυμάτων.\nΚαι κυρίως: Τα υπερτονικά διαλύματα "προσφέρονται" για "μπάνια" σε διαφορετικό ενυδρείο. Δεν έχω υπ' όψιν μου περίπτωση άλλων ψαριών πλην των δίσκων που "προσφέρονται" για τέτοια μπάνια...σε κάθε περίπτωση, αν δεν είμαστε σίγουροι γι αυτό που κάνουμε, όταν πρόκειται για πάνω από 0,3% διάλυμα... καλό είναι να ρωτάμε.\nΤην περίμενα, αλλά ουδείς την έθεσε.\nΑφού το αλάτι αφυδατώνει ζωντανούς οργανισμούς με αποτέλεσμα τον θάνατό τους... τι γίνεται με το βιολογικό μας φίλτρο?\nΔεν υπάρχει κίνδυνος να "σκοτώσουμε" τα βακτηρίδια του φίλτρου ?\nΞέρεις κανένα καλό τρόπο να ξεπαστρεψω μια ντουζίνα σαλιγκάρια?\nΜην πεις τίποτε τώρα\nΤο σάββατο στην συνάντηση οτι θέλεις\nΧμ... Θα σου πω τώρα, γιατί το γοργόν και χάριν έχει !\nΦτιάχνεις ένα νέο ενυδρείο. Αγοράζεις καινούριο εξοπλισμό (και έπιπλο), φυτά, διακοσμητικά κλπ.\nΚατά προτίμηση με αμμωνία, το στρώνεις.\nΠροσοχή : ΟΥΤΕ ΜΙΑ ΣΤΑΓΟΝΑ νερό από το παλιό ενυδρείο στο καινούριο, και φυσικά καθαρίζεις τα νέα φυτά από αυγά σαλιγκαριών κλπ.\nΟταν στρωθεί, μεταφέρεις τα ψάρια από το παλιό στο καινούριο.\nΤο παλιό ενυδρείο (κομπλέ μαζί με το έπιπλο) μου το χαρίζεις.\nΟκ, για να μην το παραξεφτιλίσουμε... μου το πουλάς στη συμβολική τιμή του ενός ευρώ.\nΠάρε ένα Puffer και θα δεις χε,χε\nΈχω μία απάντηση για τον lasal και την οσμοτική ισορροπία:\nΤο NaCl (κοινό αλάτι) όπως κάθε άλας διασπάται στο καθαρό νερό σε ιόντα.\nΈτσι το NaCl στο νερό γίνεται ιόντα Na (Na+) & ιόντα Cl (Cl-).\nΗ ημιπερατή μεμβράνη τώρα, έχει την ιδιότητα να επιτρέπει την ελεύθερη διεύλευση του νερού (Η2Ο) αλλά να ΜΗΝ επιτρέπει τη διεύλευση ιόντων.\nΕφ'οσον λοιπόν διαλύτης (H2O) περνα από την ημιπερατή μεμβράνη από το αρεότερο διάλυμμα (χαμηλή συγκέντρωση ιόντων) προς το πυκνότερο (υψηλή συγκέντρωση ιόντων), τελικά οι δύο συγκεντρώσεις εξισόνονται.\n[ΔΕΝ περνάει το αλατόνερο αλλά μόνο τα μόρια Η2Ο].\nΑυτή είναι η οσμοτική ισορροπία!\nΓια να μη γίνει σύγχηση να διευκρινίσω ότι στο συγκεκριμένο παράδειγμα:\nΔιαλύτης είναι το καθαρό νερο (H20)\nΔιαλυμμένη ουσία είναι τα ιόντα Na+ και Cl- (το αλάτι μας)\nΔιάλυμμα είναι ο διαλύτης και η διαλυμμένη ουσία μαζί (το αλατόνερο)\nΥ.Γ. kostasY68 πολύ καλό το άρθρο και όσο απλουστευμένο πρέπει!!\nΛοιπόν επανέρχομαι στο ιδιο θέμα με την καινούργια αναφορά του dimmyF και το αίτημα του Mikenuke να εκλαϊκευτεί το θέμα και για να καταλάβουν όσοι παρακολουθούν.\nΕίναι απλά ενα συμπλήρωμα στα οσα έχουν γραφτεί.\nΔιάχυση ονομάζουμε την μετακίνηση του υγρού απο το αραιότερο προς το πυκνότερο υγρό (Χωρίς την χρήση ημιπερατής μεμβράνης).\nΑυτό συμβαίνει στην φύση οταν δεν υπάρχει κάποιου είδους μεμβράνη.\nΣε αυτήν την περίπτωση οι πυκνότητες θα ισορροπίσουν\nΟσμωτική ισορροπία υπάρχει οταν σταματήσει να μετακινείτε ενα υγρό απο το ενα δοχείο στο άλλο. (με την χρήση ημιπερατής μεμβράνης)\nΟσμωτική πίεση χαρακτηρίζεται η διαφορά της στάθμης που υπάρχει ανάμεσα σε δυο δοχεία. (με την χρήση ημιπερατής μεμβράνης)\nΣε αυτήν την περίπτωση το δύο δοχεία θα έχουν διαφορετική πυκνότητα,\nδιαφορετική συγκέντρωση αλάτων.\nΜε την οσμωτική πίεση δημουργείτε η οσμωτική ισορροπία.\nΜεμβράνη στην φύση μπορεί να χαρακτηριστεί για παράδειγμα η φλούδα ενός φρούτου.\nΠοιο απλά δεν μπορώ να το κάνω\n... ή η κυτταρική μεμβράνη των κυττάρων!\nΝα συμπληρωσω το πολυ χρησιμο αυτο ποστ μεταφραζοντας απο το fishdoc.co.uk.\n10-30 grams ανα λιτρο [(10 - 30 ppt - 1-3%)για μεχρι 30λεπτα. Η μεγαλυτερη δοση μπορει ναχρησιμοποιηθει μεχρι 30 λεπτα. Προτεινομενη δοσολογια -εκτος αν υπαρχει λογος για υψηλοτερη - ειναι τα 20 γρ/λιτρο για 20 λεπτα.\nΤι να προσεξω Το αλατι πρεπει να διαλυθει τελεια στο νερο για να αποφυγω καψιματα.\nΧρηση αεραντλιας για καλο αερισμο του μπανιου\nΑπομακρυνση του ψαριου οταν αρχισει να επιπλεει οριζοντια (δικια μου σημειωση. οταν το ψαρι επιστρεψει στο ενυδρειο καραντινα το υποβοηθουμε στην αναπνοη με αεροπετρα μεχρι να βεβαιωθουμε οτι εχει επανελθει πληρως)\nΧρηση μαγειρικου αλατιου χωρις προσθετα ροης.\nΟταν δεν εχουμε σιγουρη διαγνωση ή ολοκληρωμενη εξεταση , το αλατολουτρο ειναι μια καλη πρωτη επιλογη θεραπειας για το αρρωστο ψαρι που εχει χασει το χρωμα του.Για διαφορους λογους δεν ειναι ομως παντα αποτελεσματικο. Αν το ψαρι δεν ανταποκριθε απαιτηται περεταιρω ερευνα για τα αιτια της ασθενειας .Αν δεν υπαρχει ενυδρειο καραντινας , το αλατολουτρο για καθε νεοεισερχομενο ψαρι στο ενυδρειο μας ειναι μια καλη επιλογη και μια ελαχιστη προφυλαξη.\nppm = mg/litre π.χ. 5 ppm = 5 mg / litre\n1% διαλυμα =\nΤελευταία επεξεργασία από το χρήστη Pritanis : 03-11-05 στις 15:44\nμια ερωτηση.ειμαι αρχαριος με τα ενυδρεια.μιλατε για κοινο αλατι?αυτο που μαγειρευουμε?\nΟΧΙ.μιλαμε για αλατι γλυκου νερου για ενυδρειακη χρηση...και στην περιπτωση που δεν βρισκεις για χοντρο αλατι τυροκομιας χωρις επιπλεον προσθετα.\nΠού μπορώ να βρώ τέτοιο αλάτι,στο σούπερ μάρκετ ας πούμε?Και δέν έχω καταλάβει πού το ρίχνω το αλάτι,μέσα στο ενυδρείο ή εχω ένα ενυδρείο μικρό για θεραπείες.Και μετά πώς αποσύρω το αλάτι από το ενυδρείο?\nMπορείς να βάλεις αυτό :\nΑλάτι τυροκομίας που διάβασα πώς χρησιμοποιείται?\nΑλατι καταλληλο μπορεις να βρεις δωρεαν και στο Συλλογο στις συναντησεις του Σαββατου.\nΚαλησπέρα, μια ερώτηση πάνω στο θέμα...\nΣε 250lt ενυδρείο, για να έχω συγκέντρωση 0,3% (treatment για hydra), δλδ πρέπει να διαλύσω 750γρ. αλάτι?\nμου φαίνεται αρκετό....\nΑποστολή προσωπικού μηνύματος στον/στην: gaslan\nΑναζήτηση όλων των μηνυμάτων του χρήστη: gaslan\nΑν μιλάς για καθαρά 250 λίτρα ναι!\nΜπραβο σε ολους για ολες τις πληροφοριες που αναφερονται στο ποστ.\nΠραγματικα σαν αρχαριος μπορω να πω πως κατανοησα σχεδον τα παντα .\nΑλλα θα ηθελα να κανω μια απλη ερωτηση πιο πολυ για να σιγουρευτω για κατι.\nΕχω σε 60 λτ ενα μονομαχο και εναν πλεκο(ο οποιος θα την κανει σε καποια φαση της αναπτυξης του.. για μεγαλυτερο χωρο ) και σημερα προσεξα μια ιδεα finrot στην ουρα του (μιλαμε για 3-4 χιλιοστα.)Επισης σημερα μολις αγορασα τυροκομικο αλατι για\nεναν αλλο ψαρη αλλα ηταν αργα δυστυχως.\nΜπορω να κανω προληπτικη θεραπεια στο ενυδρειο ενω ειναι και ο πλεκο μεσα?\nΑν καταλαβα καλα δεν θα του δημιουργησει καπιο προβλημα αν ειναι\nστα 10 γρ ανα 10 λιτρα.\nΤο ρωταω αυτο για να ειμαι σιγουρος ωστε να μην στρεσαρω τον μονομαχο\n(ο οποιος ειναι ζωηροτατος παρολα αυτα,τρωει κανονικα και παιζει με τα φυτα ολη την ωρα) βαζοντας τον σε καραντινα.\nΚαι κατι ακομα δεν αναφερετε πουθενα τον τροπο της αφαλατωσης.\nΘα γινεται σταδιακα σημαινει αλλαγες της ιδιας ποσοτητας νερου αλλα με λιγοτερη\nαλατοτητα μεχρι να μηδενιστει?\n'Η απλα συχνες αλλαγες νερου χωρις αλατι ωστε σιγα σιγα να ερθει στα ισα του ?\nΠιστευω πως εκανα καλο να συνεχισω στο ιδιο ποστ ωστε να υπαρχουν συγκεντρωμεμες οι αποριες.Αν οχι παρακαλω να γινουν οι καταλληλες μεταφορες..\nκαι παλι μπραβο στους προλαλησαντες...\nΑποστολή προσωπικού μηνύματος στον/στην: Marvin\nΑναζήτηση όλων των μηνυμάτων του χρήστη: Marvin\nΣε φυτεμενο ενυδρειο, ποση ειναι η μεγιστη ποσοτητα αλατιου που μπορουμε να εχουμε για π.χ. 1 μηνα συνεχως?\nΑρχική Δημοσίευση από Marvin\nΑν είδες fin rot σημαίνει οτι πιθανόν να έχεις και άλλα προβλήματα π.χ. ποιότητας νερού! Δες πρώτα αυτή την περίπτωση και κάνε τις απαραίτητες βελτιώσεις! Από την άλλη κρύου νερού δεν έχεις?\nΗ μικρή αλατότητα δεν θα δημιουργήσει πρόβλημα ανάλογα όμως τα ψάρια που έχεις π.χ. τα περισσότερα (αν όχι όλα) είδη κορυντορας δεν αρέσκονται στο αλάτι.\nΗ αφαλάτωση πρέπει να γίνετε σταδιακά με αλλαγές νερού, διότι η αύξηση της οσμωτικής πίεσης που δημιουργείτε από την προσθήκη του αλατιού γίνετε δεκτή από τα ψάρια πολύ ποιο άνετα από την μείωση. Γι' αυτό και συχνότερες και λίγο μικρότερες αλλαγές νερού είναι προτιμότερες για την μείωση της αλατότητας.\nΣε φυτεμένο ενυδρείο τα φυτά με το αλάτι θα την "ακούσουν" έτσι και αλλιώς.\nEdit: Μήπως πρέπει να γίνει μια μεταφορά των τελευταίων ποστ?\nΝαι ομως ακομα και στο 1% ?\nΕξαρτάτε και από τα είδη των φυτών! Τα ποιο ευαίσθητα ναι. Άλωστε το διάστημα είναι μεγάλο για το οποίο μιλάς.\nPage generated in 0,17069 seconds with 11 queries


*Φωτεινός νους*: ΑΝΘΕΛΛΗΝΕΣ ΕΠΙΤΕΘΗΚΑΝ ΣΤΟ ΑΓΑΛΜΑ ΤΟΥ ΜΑΚΑΡΙΟΥ\nΤο επιβλητικό άγαλμα του Εθνάρχη Μακαρίου που βρίσκεται στην Αρχιεπισκοπή έγινε στόχος ασυνείδητων νυχτοβατών. Προχθές ανεγκέφαλοι, οι οποίοι έδρασαν μέσα στο σκότος,\nέριξαν μπογιές στο άγαλμα.\nΣυγκεκριμένα, οι δράστες εφοδιάστηκαν με σακουλάκια στα οποία τοποθετήθηκε μηχανισμός πίεσης και στο εσωτερικό τους είχαν βάλει κίτρινες και πορτοκαλί μπογιές και κατευθύνθηκαν προς την Αρχιεπισκοπή.\nΑπό τον εξωτερικό χώρο της Αρχιεπισκοπής, προχώρησαν στη ρίψη των χρωμάτων με συνέπεια να «χρωματίσουν» το άγαλμα από τη μέση μέχρι τη βάση, ενώ μπογιές υπήρχαν και στο έδαφος.\nΠαράλληλα, οι νυχτοβάτες προέβησαν και σε δεύτερη παρανομία, αφού δεν δίστασαν να γράψουν στην εξωτερική πλευρά του κτιρίου στο περιτοίχισμα ακριβώς μπροστά από το άγαλμα τη φράση «For Sale. Κάτω τα είδωλα».\nΑξίζει να σημειωθεί ότι οι δράστες άφησαν άθικτο το μικρό άγαλμα του Μακαρίου, το οποίο, επίσης, βρίσκεται στο προαύλιο της Αρχιεπισκοπής.\nΤα διαδραματισθέντα προψές στην Αρχιεπισκοπή προκαλούν εύλογα ερωτηματικά και απορίες κάτω από τις συνθήκες που έγινε το περιστατικό και για ποιο λόγο οι δράστες δεν έγιναν αντιληπτοί από τη φρουρά της Ιεράς Αρχιεπισκοπής.\nΠάντως, σύμφωνα με χθεσινές δηλώσεις στη «Σ» του Αρχιεπισκόπου Χρυσοστόμου Β', «ο χώρος του προαυλίου της Αρχιεπισκοπής είναι τεραστίων διαστάσεων και οι δράστες χτύπησαν σε κλάσματα δευτερολέπτων γι' αυτό δεν έγιναν αντιληπτοί».\nΤο συμβάν καταγγέλθηκε στην Αστυνομία της Πύλης Πάφου και χθες το πρωί μέλη του Σταθμού μετέβησαν στη σκηνή όπου έλαβαν τεκμήρια και προχώρησαν σε επιτόπιες εξετάσεις.\nΌπως πληροφορούμαστε, οι έρευνες στρέφονται προς διάφορες κατευθύνσεις, ενώ η Αστυνομία εκτιμά ότι οι δράστες είναι νεαρά άτομα. Ταυτόχρονα, οι ανακριτές εξετάζουν σειρά πληροφοριών που βρίσκονται στην κατοχή τους, με σκοπό να στοιχειοθετήσουν την υπόθεση.\nΠαράλληλα, οι αστυνομικοί προχώρησαν στη λήψη καταθέσεων αναφορικά με το περιστατικό, αλλά ακόμη δεν έχει εξασφαλιστεί η μαρτυρία εκείνη που θα οδηγήσει τις ανακριτικές Αρχές σε συλλήψεις, ή στην προσαγωγή υπόπτων στο Σταθμό.\nΣε χθεσινές του δηλώσεις στη «Σ», ο Αρχιεπίσκοπος Κύπρου Χρυσόστομος Β' χαρακτήρισε ανόητους και χωρίς λογική τους πρωταγωνιστές του επεισοδίου.\nΑναφερόμενος στο επεισόδιο ο Μακαριότατος είπε ότι «άγνωστοι, βρισκόμενοι έξω από το κτίριο, έριξαν σακούλια με μπογιά στο άγαλμα του Αρχιεπισκόπου και έγραψαν συγκεκριμένο σύνθημα στο περιτοίχισμα. Έχουμε πληροφορηθεί ότι η Αστυνομία θα προβεί σε εξετάσεις γενετικού υλικού (DNA), με σκοπό να εντοπίσει τους δράστες».\nΑξίζει να σημειωθεί ότι μετά από απόφαση του Αρχιεπισκόπου το άγαλμα του Μακαρίου θα μεταφερθεί στο Θρονί του Κύκκου.\nΗ μεταφορά αναμένεται να γίνει εντός των επόμενων ημερών και συγκεκριμένα μέσα στο πρώτο δεκαήμερο του τρέχοντος μηνός, παρά το γεγονός ότι είχε προγραμματισθεί να μεταφερθεί τους προηγούμενους μήνες.\nΗ καθυστέρηση, που παρατηρήθηκε, οφείλετο στο γεγονός ότι δεν ήταν έτοιμη η βάση στην οποία θα στηριζόταν το άγαλμα.\nΔημιουργός: Ἀχιλλεῦς στις 18:20


Πρόκριση - θρίλερ για τον Θρύλο! (video)\nΑφιέρωμα Ευρωλίγκα: Οι τέσσερις "μονομάχοι"\nΤο protothema.gr σας παρουσιάζει ένα αφιέρωμα στους τέσσερις μονομάχους του 23ου φάιναλ φορ της Ευρωλίγκας, που ξεκινάει το απόγευμα της Παρασκευής (19.00) στο Παλέ Ντε Μπερσί του Παρισιού...\nΑφιέρωμα Ευρωλίγκα: Από τον Γκάλη... στον Γιαννάκη!\nΉταν 5 Απριλίου του 1988 όταν ο Γκάλης, ο Γιαννάκης και τ’ άλλα παιδιά πατούσαν το παρκέ του κλειστού της Γάνδης. Ήταν τα πρώτα τους βήματα σε τελική φάση Κυπέλλου Πρωταθλητριών μπάσκετ, ήταν η παρθενική συμμετοχή ελληνικής ομάδας σε φάιναλ φορ...\nΓιαννάκης: Οι Έλληνες μπορούν!\nΕπιφανειακά η δήλωση έχει να κάνει με την ικανότητα της ομάδας του να κατακτήσει το τρόπαιο, ωστόσο το συμβολικό νόημα αφορά τη γενικότερη κατάσταση που επικρατεί στη χώρα..."Οι Ελληνες με σκληρή δουλειά και υπομονή μπορούν να τα καταφέρουν. Οι Ελληνες μπορούν να πετύχουν το στόχο και αυτό θέλουμε να δείξουμε κι εμείς...".\nΠαίρνει σειρά το Ευρωπαϊκό\nΟ Ολυμπιακός «σκούπισε» εύκολα τον Άρη, έφτασε στην τετράδα της Α1 και εκεί θα αντιμετωπίσει το Μαρούσι αλλά πλέον αυτά κανείς δεν τα σκέφτεται. Όλα κινούνται σε ρυθμούς Final 4 στους «ερυθρόλευκους» που ζουν και αναπνέουν για να ξαναφέρουν την κούπα στο λιμάνι έπειτα από 13 χρόνια.\nBasket: Φουλ δράση σήμερα για τους ερυθρόλευκους\nΦουλ πρόγραμμα εντός και εκτός γηπέδου για σήμερα έχει ο μπασκετικός Ολυμπιακός στο Παρίσι.\nΑπό νωρίς το πρωϊ ξεκινούν οι εκδηλώσεις.\nΎστερα από 13 ολόκληρα χρόνια, ο Ολυμπιακός πέρασε στον τελικό της Ευρωλίγκας! Μετά από έναν ημιτελικό - θρίλερ που έκοψε την ανάσα (και κρίθηκε στην παράταση) οι "ερυθρόλευκοι" λύγισαν στο Παρίσι την εκπληκτική Παρτίζαν με 83-80\nΎστερα από 13 ολόκληρα χρόνια, ο Ολυμπιακός πέρασε στον τελικό της Ευρωλίγκας! Μετά από έναν ημιτελικό - θρίλερ που έκοψε την ανάσα (και κρίθηκε στην παράταση) οι "ερυθρόλευκοι" λύγισαν στο Παρίσι την εκπληκτική Παρτίζαν με 83-80 και στον τελικό της Κυριακής (10 μ.μ., ΣΚΑΪ) θα αντιμετωπίσουν την Μπαρτσελόνα.\nΜε πρωταγωνιστή στις καθοριστικές στιγμές της 4ης περιόδου τον Τζος Τσίλντρες και ήρωες της τελευταίας στιγμής τους Μπουρούση (πήρε τρία συνεχόμενα επιθετικά ριμπάουντ στην παράταση) και Τεόντοσιτς (ευστόχησε\nσ' όλες τις κρίσιμες βολές στο τέλος), οι "ερυθρόλευκοι πήραν ένα ματς που κάλλιστα θα μπορούσαν να το είχαν πάρει με άνεση και διαφορά. Κάλλιστα, ωστόσο, θα μπορούσαν και να το είχαν χάσει, αν 2,6 δευετρόλεπτα πριν από τη λήξη του κανονικού αγώνα ο Τσίλντρες δεν έπαιρνε το ριμπάουντ και δεν κάρφωνε για την ισοφάριση που έστειλε το ματς στην παράταση...\nΚακά τα ψέματα, πάντως,η ομάδα του Παναγιώτης Γιαννάκη παρουσιάστηκε σαφώς κατώτερη των περιστάσεων, δίνοντας το δικαίωμα στους Σέρβους να «αγγίξουν» την πρόκριση, Ωστόσο, τις κρίσιμες στιγμές μίλησε η κλάση, η εμπειρία και το ταλέντο κάποιων «ερυθρόλευκων» κι έτσι το ροζ φύλλο κατέληξε σε ελληνικά χέρια. Όπως και να 'χει, εντούτοις, η βελτίωση στον τελικό της Κυριακής θα πρέπει να είναι κατακόρυφη, γιατί η Μπαρτσελόνα δεν είναι Παρτίζαν. Και θα είναι και σαφώς πιο ξεκούραστη από τον Ολυμπιακό.\nΟ Ολυμπιακός δεν ξεκίνησε καλά το παιχνίδι. Η Παρτίζαν τον ανάγκασε να παίξει στο δικό της τέμπο και κατάφερε να προηγηθεί με 10-2 χάρη κυρίως στην άμυνά της. Ο Ολυμπιακός, όμως αντέδρασε. Ο άνθρωπος των οκτώ φάιναλ φορ, Θοδωρής Παπαλουκάς, ανέλαβε δράση και παρασύροντας και τους υπόλοιπους οι «ερυθρόλευκοι» μείωσαν με το τέλος του πρώτου δεκαλέπτου σε 17-15 με τρίποντο του Μίλος Τεόντοσιτς. Ο Μπουρούσης με τρίποντο έκανε το 22-22, ο Βασιλόπουλος ήταν συγκλονιστικός στα αμυντικά του καθήκοντα, Τεόντοσιτς και Σχορτσανίτης άντεξαν στο «ξύλο» των Σέρβων και έτσι οι Πειραιώτες με 33-28 στο πρώτο ημίχρονο.\nΟι παίκτες και ο προπονητής των Κυπελλούχων Ελλάδος φαίνεται πως κατάλαβαν στην ανάπαυλα του ημιχρόνου ότι δεν θα κέρδιζαν από την επίθεση τους, αλλά από την άμυνα τους. Γι’ αυτό και στα πρώτα τέσσερα λεπτά του τρίτου δεκαλέπτου δέχθηκαν μόλις έξι πόντους παίζοντας άμυνα για σεμινάριο. Η καλή άμυνα των Πειραιωτών τους διατηρούσε μπροστά (44-39) με τους Μπουρούση και Βασιλόπουλο να δίνουν λύσεις σε άμυνα και επίθεση. Τεόντοσιτς και Κλέιζα πήραν την σκυτάλη από τους δύο Έλληνες διεθνείς και έτσι η ομάδα του Παναγιώτη Γιαννάκη προηγήθηκε με 51-45.\nΗ φάση, όμως, που άλλαξε τις ισορροπίες στο παιχνίδι συνέβη 1:30’’ πριν τη λήξη του τρίτου δεκαλέπτου. Ο Μπο ΜακΚάλεμπ έκλεψε τη μπάλα και αφού κάρφωσε με μανία στο καλάθι του Ολυμπιακού. Η φάση αυτή συσπείρωσε και ταυτόχρονα αφύπνισε τους Σέρβους οι οποίοι μείωσαν σε 51-50 με τρίποντο του Κέτσμαν για να τελειώσει το τρίτο δεκάλεπτο με τις δύο ομάδες ισόπαλες (52-52).\nΟ Ολυμπιακός… ξέχασε να μπει στο τελευταίο δεκάλεπτο στο παρκέ με αποτέλεσμα οι Σέρβοι να το εκμεταλλευτούν και με την επιστροφή του Μπο ΜακΚάλεμπ να προηγηθούν με 60-54, έξι λεπτά πριν το τέλος του ημιτελικού. Οι «ερυθρόλευκοι» αντέδρασαν αστραπιαία μετά το τάιμ άουτ του Παναγιώτη Γιαννάκη και με σερί 5-0 σε ένα λεπτό μείωσαν σε 60-59. Η ανατροπή των Πειραιωτών δεν περιορίστηκε στη μείωση του σκορ, αλλά με καλάθι του Τζος Τσίλντρες, ο Ολυμπιακός πέρασε μπροστά με 63-62, δύο λεπτά πριν το τέλος του ημιτελικού. Ο Μίλος Τεόντοσιτς με 2/2 βολές έγραψε το 65-62, αλλά ο Ντούσαν Κέτσμαν είχε την απάντηση και με τρίποντο ισοφάρισε σε 65-65. Ο Ολυμπιακός είχε κακή επιλογή στην επίθεση και ο ΜακΚάλεμπ ξεχύθηκε στον αιφνιδιασμό για το 67-65, εφτά δευτερόλεπτα πριν το τέλος του ματς. Ο Τεόντοσιτς, στην τελευταία επίθεση αστόχησε σε σουτ τριών πόντων, αλλά ο Τζος Τσίλντρες έπιασε τη μπάλα στην αέρα και την κάρφωσε στο καλάθι της Παρτιζάν για το 67-67.\nΣτην παράταση οι παίκτες του Παναγιώτη Γιαννάκη κατάφεραν να κάνουν όλα όσα δεν έκαναν στα σαράντα λεπτά της κανονικής διάρκειας του αγώνα. Είχαν ορθολογικές επιθέσεις, έπαιξαν σκληρή άμυνα, ενώ είχαν πλέον και... τον Γιάννη Μπουρούση. Ο Έλληνας σέντερ μάζεψε τρία επιθετικά ριμπάουντ στην πιο κρίσιμη επίθεση του αγώνα ενώ είχε και 2/2 βολές για το 79-75. Ο Ράσιτς με το πρώτο του τρίποντο μετά από έξι προσπάθειες κράτησε την Παρτιζάν ζωντανή διαμορφώνοντας το 79-78. Ο Τεόντοσιτς με δικές του βολές έκανε το 81-78. Ο Ράσιτς τον μιμήθηκε και μείωσε σε 81-80, έξι δευτερόλεπτα πριν το τέλος του ματς. Ο Τεόντοσιτς ήταν και πάλι εύστοχος, οι Σέρβοι άστοχοι στο τρίποντο που επιχείρησαν και... τέλος καλό όλα καλά! Ακόμα και για ένα θρίλερ...\nΔεκάλεπτα: 17-15, 28-33, 52-52, 67-67(κ.α.), 80-83 (παράταση)\nΠαρτίζαν (Βουγιόσεβιτς): Ρόμπερτς 5, ΜακΚάλεμπ 21, Κέτσμαν 11, Μιλόσεβιτς , Ράσιτς 5, Μπόζιτς 8, Μάριτς 17, Βέσελι 13, Ντέκιτς, Βράνιες.